YAP-ın təşkilatçılığı ilə akademik Zərifə Əliyevanın doğum gününə həsr edilmiş “Nəsillərə nümunə ömür yolu” mövzusunda videokonfrans keçirilib - AZƏRTAC – Azərbaycan Dövlət İnformasiya Agentliyi\nYAP-ın mətbuat xidmətindən AZƏRTAC-a verilən məlumata görə, videokonfransda çıxış edən YAP sədrinin müavini-Mərkəzi Aparatın rəhbəri Tahir Budaqov bildirib ki, dünya oftalmologiya elminə böyük töhfələr vermiş akademik Zərifə xanım Əliyevanın zəngin irsi, tibbin müxtəlif sahələri üzrə apardığı tədqiqatlar Azərbaycan tibb elminin parlaq səhifələrini təşkil edir. İnsanlara nur bəxş edən Zərifə xanım Əliyevanın oftalmologiya elminin inkişafındakı xidmətləri əvəzsizdir.\nZərifə xanım Əliyevanın Moskva şəhərindən Vətənə qayıtdıqdan sonra Azərbaycan Elmi-Tədqiqat Göz Xəstəlikləri İnstitutunda elmi işçi vəzifəsində çalışmağa başladığını deyən Tahir Budaqov qeyd edib: “Apardığı tədqiqatların nəticələri Zərifə Əliyevanın uğurla müdafiə etdiyi namizədlik dissertasiyasının əsasını təşkil edir. Ona görə bu fikir böyük inamla qeyd edilir ki, Azərbaycanda traxomanın sosial xəstəlik kimi ləğv edilməsi Zərifə Əliyevanın adı ilə bağlıdır. Tanınmış alim Elmi-Tədqiqat Göz Xəstəlikləri İnstitutundan sonra öz fəaliyyətini Əziz Əliyev adına Azərbaycan Dövlət Həkimləri Təkmilləşdirmə İnstitutunun oftalmologiya kafedrasında davam etdirib. Burada dosent, professor, daha sonra isə kafedra müdiri vəzifələrində işləyib, oftalmologiyanın aktual problemlərinə həsr edilmiş çoxprofilli tədqiqatlar aparıb. Alimin apardığı elmi-tədqiqat işlərinin uğurlu nəticələrinə və oftalmologiyanın inkişafına verdiyi töhfələrə görə akademik Zərifə Əliyeva keçmiş ittifaqın oftalmologiya sahəsində ən böyük mükafatı olan SSRİ Tibb Elmləri Akademiyasının M.İ.Averbax adına mükafatına layiq görülüb. Zərifə xanım Əliyeva həmin mükafata layiq görülən ilk alim qadın idi. Moskva oftalmoloji məktəbi Zərifə xanım Əliyevanı “oftalmologiyanın mirvarisi” adlandırmışdı”.\nYAP sədrinin müavini diqqətə çatdırıb ki, akademik Zərifə Əliyeva 150-dən artıq elmi əsərin müəllifi kimi, eləcə də çoxsaylı həkim-oftalmoloqların yetişdirilməsində əvəzsiz xidmətlərinə görə Azərbaycanın Əməkdar elm xadimi fəxri adına layiq görülüb. Görkəmli alim həm də keçmiş SSRİ-nin Sülhü Müdafiə Komitəsinin üzvü, Azərbaycan Sülhü Müdafiə Komitəsi sədrinin müavini kimi fədakarcasına çalışıb, respublika "Bilik" Cəmiyyəti İdarə Heyətinin və keçmiş ittifaqın Oftalmoloqlar Elmi Cəmiyyəti İdarə Heyətinin üzvü, o cümlədən "Oftalmologiya xəbərləri" jurnalının redaksiya heyətinin üzvü olub.\nSonra tədbirdə akademik Zərifə Əliyeva adına Milli Oftalmologiya Mərkəzinin aparıcı elmi işçisi Nubar Haşımova məruzə ilə çıxış edib. Nubar Haşımova bildirib ki, Zərifə xanım Əliyeva vurğunu olduğu sənətinə məhəbbətinı öz tələbələrinə ötürməyi bacarırdı. Onun konfranslardakı dolğun, məzmunlu çıxışları daim axtarışda olan uzaq görən alimin, əsl vətəndaşın milli oftalmologiyanın gələcəyinə olan baxışları idi. Zərifə xanım milli oftalmologiyanın inkişafını müasir tələblərə cavab verən oftalmoloji mərkəzin yaradılmasında, öz ixtiralarını, kəşflərini dünya miqyasına çıxara bilən yüksəkixtisaslı kadrların hazırlanmasında, dünya oftalmologiya elminə inteqrasiyada görürdü. Bu gün fəxrlə deyə bilərik ki, bütün bu ideyalar onun davamçıları tərəfindən böyük fəallıqla, əzmlə yerinə yetirilir. Zərifə xanımın ideyaları bu gün də yaşayır, onun ruhu şaddır.\n2009-cu ildə Milli Oftalmologiya Mərkəzinin yaradılmasının bu ideyaların həyata keçməsinin bariz nümunəsi olduğunu bildirən Nubar Haşımova qeyd edib: “Ən müasir diaqnostik və müalicə avadanlıqları ilə təchiz olunmuş mərkəzdə göz xəstəliklərinin diaqnostikası və müalicəsinin təşkili, yüksək cərrahi texnologiyanın tətbiqi üçün geniş imkanlar açıldı. Eyni zamanda, Mərkəzin texniki təchizatı müasir tibbi aparatlarla işləməyi bacaran mütəxəssislərin yetişdirilməsini tələb edirdi. Gənc, istedadlı oftalmoloqlarımız dünyanın aparıcı oftalmoloji müəssisələrində təcrübə keçərək yüksək cərrahi texnologiyanı tətbiq etməklə bu vəzifənin öhdəsindən bacarıqla gəldilər. Hazırda Milli Oftalmologiya Mərkəzində gözün ön və arxa hissəsinin cərrahiyyəsi, o cümlədən kerotoplastika, lazer əməliyyatları müvəffəqiyyətlə həyata keçirilir. Hazırda milli oftalmologiya Mərkəzi Masallı, Gəncə, Şəki filialları ilə birlikdə sinxron işləyən nəhəng bir kompleksə çevrilmişdir”.\nDaha sonra çıxış edən YAP İdarə Heyətinin üzvü, Azərbaycan Respublikasının Ailə, Qadın və Uşaq Problemləri üzrə Dövlət Komitəsinin sədri Bahar Muradova bildirib ki, hər bir xalqın tarixində olduğu kimi, Azərbaycan xalqının da həyatında vacib rol oynayan, onun inkişafına, ictimai-siyasi həyatına, milli-mədəni və ailə dəyərlərinin möhkəmlənməsi işinə böyük töhfələr verən görkəmli şəxsiyyətləri, tanınmış elm və incəsənət xadimləri, dövlət adamları vardır. Bu gün adının və əməllərinin işığına toplaşdığımız, onu tanıyanların qəlbində, ilk növbədə, yüksək şəxsi keyfiyyətləri, səmimiyyət və mehribanlığı ilə silinməz izlər buraxan bir şəxsiyyətin, varlığından və şərəfli həyat yolundan qürurla danışdığımız Zərifə xanım Əliyevanın isə bu insanlar arasında özünəməxsus yeri vardır.\nBahar Muradovanın sözlərinə görə, ötən əsrin 50-ci illərindən geniş ictimaiyyətə əvvəl görkəmli ictimai-siyasi xadim Əziz Əliyevin qızı, daha sonra ulu öndər, Azərbaycan dövlətinin banisi Heydər Əliyevin ömür-gün yoldaşı, nəhayət zəmanəmizin ən parlaq liderlərindən biri, Azərbaycan Respublikasının Prezidenti, Müzəffər Ali Baş Komandan İlham Əliyevin anası kimi yaxşı tanış olan bu gözəl insan haqda danışmaq mənim üçün böyük şərəfdir. “Yəqin ki, taleyinə Tanrının bu üç qismətindən biri düşən hər hansı bir qadın özünü dünyanın ən şanslı insanlarından biri sanar, bu qisməti ilə öyünməyə haqqı çatdığını düşünərdi. Lakin qeyd etmək lazımdır ki, bu gün hələ sağlığında onunla bir yerdə çalışanlar, yol yoldaşı olanlar, heç olmasa onunla ünsiyyətdə olanlar bu sadə, təvazökar və geniş qəlbli xanımın daşıdığı bu təbii və qazanılmış titullarının yalnız məsuliyyətinin daşıyıcısı olduğunu hər zaman vurğulamaqdadırlar. Hələ gənc yaşlarından zamanın ziddiyyətli və insanı hər an sınağa çəkən sərt ideoloji şərtləri altında yaşamağa, mübarizə aparmağa, ədalətsizliklərlə çarpışmağa məhkum olan ailəsinin üzləşdiyi çətinlikləri öz üzərində hiss edən, nəciblik, sədaqət və fədakarlıq kimi keyfiyyətləri çətin şəraitdə öz simasında birləşdirməyin və məğrurluqla daşımağın örnəyini yaratmışdır. Həqiqətən də Zərifə xanımın nəsillərə nümunə olan ömür yoluna nəzər salan hər bir kəs, ilk növbədə, bu zərif Azərbaycan qadınının timsalında mənəvi zənginliyi ilə diqqətləri çəkən və bitkin xarakterə malik bir insanla üzləşir. Azərbaycan elminə sanballı töhfələr vermiş görkəmli elm xadimi bütün vəzifə və öhdəliklərinə vicdanla yanaşan vətəndaşla, dəyanətli ömür-gün yoldaşı, fədakar ana ilə tanış olur. Onun ömür yolu hər bir insan, həkim, alim və ictimai xadim üçün kamillik məktəbidir. Bütün bu sahələrdə uğur əldə etmək, insanların sevgisini qazanmaq, mərhəmət və xeyirxahlıq ünvanına çevrilmək üçün, sözün əsil mənasında, yüksək mənəvi keyfiyyətlərə, Tanrının bəxş etdiyi qeyri-adi xüsusiyyətlərə malik olmaq lazımdır”, - deyə komitə sədri qeyd edib.\nDövlət Komitəsinin sədri vurğulayıb ki, bu gün Zərifə xanımı seçdiyi fəaliyyət istiqamətləri üzrə əldə etdiyi nəticələr, yaratdığı ənənələr, qoyub getdiyi elmi, ictimai irsi və haqqında dolaşan əfsanələrə bənzər həqiqətlərə görə tanıyan insanlar, ondan sonrakı nəslin nümayəndələri hörmət və sevgi ilə anır. O bildirib: “Zənnimcə, bütün parametrlər üzrə xarakteri və onun məzmunu ilə əsl Azərbaycan xanımı obrazını müdrikliyi və mükəmməlliyi sahəsində özü öz boyuna biçmiş bu gözəl insanı müasir və gələcək nəsillər də hər zaman yüksək ehtiram və minnətdarlıq hissi ilə xatırlayacaqlar. Bir də ona görə xatırlayacaqlar ki, müstəqil Azərbaycan dövlətinin banisi, ümummilli liderimiz Heydər Əliyevin həyat yoldaşı, eləcə də müasir, qüdrətli və zəngin Azərbaycan dövlətinin qurucu lideri Müzəffər Ali Baş Komandan İlham Əliyevin anasıdır”.\nYAP Veteranlar Şurasının üzvü, Milli Məclisin Səhiyyə komitəsinin sədri, akademik Əhliman Əmiraslanov çıxışında bildirib ki, görkəmli elm adamları, ziyalılar, yaradıcı şəxsiyyətlər, onlardan yadigar qalan maddi və mənəvi irs mənsub olduqları xalqın, dövlətin, eləcə də bəşəriyyətin sərvətidir. Hər bir xalq özünün istedadlı şəxsiyyətləri, elm və mədəniyyət adamları, siyasi xadimləri ilə qürur duyur, onların xatirəsini əziz saxlayır. Bu baxımdan, Azərbaycan xalqı xoşbəxt sayıla bilər, çünki ölkəmiz bir çox sahələrdə istedadlı şəxsiyyətlər yetirib. Belə şəxsiyyətlərdən biri olan Zərifə xanım Əliyevanın zəngin həyat yolu hər bir azərbaycanlıya örnəkdir.\nAkademikin sözlərinə görə, Zərifə xanım Əliyeva yalnız çalışdığı institutda fəaliyyət göstərməklə kifayətlənmirdi, o, respublikanın şəhər və rayonlarında olaraq xəstəliyin yaranma səbəblərini araşdırır və xəstəlik ocaqlarında kompleks şəkildə müalicə-profilaktik tədbirləri həyata keçirirdi. Böyük alim uşaq evlərində tərbiyə alan kimsəsiz uşaqlar arasında yayılan traxoma xəstəliyinin qarşısını almaqda da xüsusi xidmət göstərib. Zərifə xanım Əliyevanın bu sahədə gərgin fəaliyyəti tezliklə öz nəticələrini verdi. Belə ki, onun təklif etdiyi müalicə metodunun respublikada tətbiq olunması nəticəsində ölkəmiz bu xəstəlikdən xilas olub. Sonrakı illərdə Zərifə xanım oftalmologiya elminin digər mühüm istiqamətləri üzrə tədqiqatlar həyata keçirirdi. Onun qlaukoma xəstəliyi ilə bağlı tədqiqatları klinik göz xəstəliyi sahəsində çalışan həkimlərin biliklərinin genişlənməsinə müsbət təsir göstərib.\nƏhliman Əmiraslanov diqqətə çatdırıb ki, Azərbaycan Dövlət Həkimləri Təkmilləşdirmə İnstitutunun oftalmologiya kafedrasına 1983-cü ildə müdir seçildikdən sonra Zərifə xanımın fəaliyyəti daha da genişlənib. O, həmçinin görmə orqanının virusla zədələnməsinə həsr olunmuş çoxsaylı araşdırmaları ilə də oftalmologiya elminə töhfələr verib. Həmin dövrdə Zərifə xanım qlaukomanın etimologiyası, diaqnostikası və müalicəsi məsələlərinə həsr olunan maraqlı tədqiqatlar aparıb.\nBu gün Zərifə xanımın ruhunun şad olduğunu deyən Tahir Budaqov qeyd edib ki, son 18 ildə ulu öndər Heydər Əliyevin memarı və qurucusu olduğu müasir müstəqil Azərbaycanın daha da inkişaf edib çiçəklənməsinə, dünyada layiqli yer tutmasına nail olan, davamlı uğurların müəllifi onun əsl vətəndaş kimi böyüdüb boya-başa çatdırdığı və cəmiyyətimizə bəxş etdiyi övladı, möhtərəm Prezidentimiz İlham Əliyevdir. Bu illərin ən böyük uğuru dövlətimizin başçısı, Müzəffər Ali Baş Komandan İlham Əliyevin rəhbərliyi ilə Azərbaycan Ordusunun 44 günlük İkinci Qarabağ müharibəsində tarixi Zəfərə imza atması, 30 ilin işğalına son qoyub, ərazi bütövlüyümüzü təmin etməsidir. Prezident İlham Əliyevin adı tarixə qalib ölkənin qalib Sərkərdəsi kimi yazıldı.\n“Azərbaycan xalqı xoşbəxt xalqdır ki, onun Prezident İlham Əliyev kimi dövlətinin, xalqının gələcəyini düşünən, onun maraqlarını hər şeydən üstün tutan qətiyyətli Lideri var”, - deyən YAP Mərkəzi Aparatının rəhbəri vurğulayıb: “O, Heydər Əliyev və Zərifə Əliyeva məktəbindən dərs alıb. Azərbaycan Prezidenti son 18 ildə atdığı addımların əsasında Heydər Əliyev siyasətinə sadiqliyin dayandığını, hər bir vədini əməldə təsdiqlədiyini göstərdi”.\nAZERTAG.AZ :YAP-ın təşkilatçılığı ilə akademik Zərifə Əliyevanın doğum gününə həsr edilmiş “Nəsillərə nümunə ömür yolu” mövzusunda videokonfrans keçirilib\nFüzuli rayonunda minaların təmizləndiyi ərazilərə media-tur təşkil edilib VİDEO


Rusiyadan Ukraynaya neft ixracına qadağa qoyulur - XALQQAZETI.COM\nRusiya hökuməti Ukraynaya neft və neft məhsullarının ixracını qadağan edir. Bu barədə Rusiyanın Baş naziri Dmitri Medvedev hökumətin iclasında Kiyev tərəfindən ölkəsinə qarşı qəbul edilmiş məhdudiyyətlərə cavab tədbirləri haqqında danışarkən bildirib. Məlumatı TASS verib.\n“Ukraynaya Rusiya nefti və neft məhsullarının ixracına qadağa tətbiq edilir”, – deyə Medvedev bəyan edib.\nOnun sözlərinə görə, Ukraynadan bəzi məhsulların idxalına da qadağa qoyulması nəzərdə tutulur: “Biz Rusiyaya bu ölkədən bir sıra məhsulların gətirilməsinə qadağaları da genişləndiririk. Bu məhdudiyyətlər Ukraynanın maşınqayırma, yüngül sənaye, təkrar emal olunmuş metallurgiya məhsullarına tətbiq edilir. Onların ümumi dəyəri keçən il 250 milyon dollar təşkil edib”.\nHökumət başçısı qeyd edib ki, Rusiyada istehsal olunan bəzi məhsullar Ukraynaya yalnız xüsusi icazə əsasında aparıla bilər: “Bu il iyunun 1-dən etibarən Ukraynaya ixracı ayrıca icazə əsasında mümkün olacaq malların siyahısı hazırlanır. Bu kateqoriyaya kömür, neft, yanacaq-energetika və neft məhsulları daxildir”.\nBaş nazir əlavə edib ki, artıq bu tədbirlərin icrası ilə bağlı sərəncam imzalayıb: “Bir neçə gün əvvəl Ukraynanın Nazirlər Kabineti bizim ölkəyə qarşı növbəti düşmən addımı atıb, Ukrayna ərazisinə idxalı qadağan olunmuş Rusiya məhsullarının siyahısını genişləndirib. Bu şəraitdə biz də öz maraqlarımızı qorumağa və cavab tədbirləri görməyə məcburuq”, – deyə Medvedev bildirib.


Ceyhun Bayramov Qoşulmama Hərəkatının üzv ölkələrinin xarici işlər nazirləri ilə görüşüb\nCeyhun Bayramov Qoşulmama Hərəkatının üzv ölkələrinin xarici işlər nazirləri ilə görüşüb\nSentyabrın 25-də Azərbaycanın xarici işlər naziri Ceyhun Bayramov BMT Baş Assambleyasının 76-cı sessiyası çərçivəsində Qoşulmama Hərəkatına (QH) üzv dövlətlərindən Çad Respublikasının xarici işlər və Afrika inteqrasiyası naziri Mahamat Zene Şerif və Venesuela Bolivar Respublikasının Xarici İşlər üzrə Xalq Hakimiyyəti Naziri Feliks Plasensia ilə ikitərəfli görüşlər keçirib.\nNazirlər ölkələr arasında ikitərəfli münasibətlərin uğurlu inkişafından məmnunluq ifadə ediblər və QH və BMT daxil olmaqla, çoxtərəfli platformalarda əməkdaşlığın əsasında uğurlu ikitərəfli münasibətlərin dayandığını vurğulayıblar.\nQoşulmama Hərəkatının Belqradda keçiriləcək 60 illik yubiley tədbirinə hazırlıq məsələləri ətrafında müzakirələr aparılıb.\nAzərbaycanın Hərəkata uğurlu sədrliyi və ölkə rəhbəri tərəfindən pandemiyaya qarşı mübarizədə irəli sürülmüş qlobal əhəmiyyətli təşəbbüslərin təqdirəlayiq olduğu bildirilib.\nGörüşlər zamanı, həmçinin ölkələrimiz arasında müxtəlif sahələrdə əməkdaşlıq üçün yaxşı imkanların olduğu, xüsusilə iqtisadi, ticarət və investisiya qoyuluşu sahələrində əməkdaşlığın genişləndirilməsinin vacibliyi qeyd edilib.\nGörüşlərdə qarşılıqlı maraq doğuran regional və beynəlxalq məsələlər ətrafında fikir mübadiləsi aparılıb.


Kişilərin sonsuzluğunun ƏSL SƏBƏBİ: həkim AÇIQLAYIR\n“Oturaq həyat tərzi kişilərin prostat vəzində durğunluğa səbəb olur”.\nBu sözləri Lent.az -a açıqlamasında uroloq-androloq Akif Mehrəliyev deyib. O bildirib ki, prostat vəzin əsas vəzifəsi prostat şirəsi hasil etməkdir ki, bununla o kişilərin cinsi fəaliyyəti və nəsilartırmasında müstəsna rol oynayır:\n“Kişilərin oturaq işlərdə işləməsi, hərəkətsiz qalmaları cinsi həvəssizliyə, zəifliyə səbəb olur. Həmçinin prostat vəzdə yaranan durğunluq toxumu mayalandırmaq qabiliyyətini aşağı salır və sonsuzluğa gətirib çıxarır”.\nA.Mehrəliyev qeyd edib ki, qəbul etdiyi xəstələrdən 75-80 %-i sözügedən problemlərlə bağlı müraciət edirlər:\n“Bunun müalicəsi mümkündür. Belə ki, 10 gün müddətində prostat vəzdə qan dövranı xüsusi aparat vasitəsilə, ağrısız şəkildə yaxşılaşdırılır. Daha sonra xüsusi yoqa hərəkətləri var ki, problemin həllində yardımçı olur. 10 günlük müddətdən sonra xüsusi hərəkətlərin edilməsini xəstələrimə tapşırıram və bildirirəm ki, gündəlik olaraq mütləq 15-20 dəqiqə bununla məşğul olmaq lazımdır. Həmçinin oturaq işləyən kişilər mütləq gündəlik olaraq fiziki hərəkətlərini artırmalı, yürüyüş etməlidirlər ki, sağlıqlı olsunlar.\nƏlavə edim ki, mən özüm də illərdir ki, yoqa ilə məşğul oluram. Yoqa artıq çəkidən əziyyət çəkənlərə də yardımçı vasitədir”.\nQeyd edək ki, xarici mütəxəssislərin də araşdırmalarına görə, oturaq həyat tərzi kişilərdə sonsuzluğa gətirib çıxarır. Üstəlik ağır çəkili olan və az hərəkət edən kişilərdə cinsi istək azalır.


Pensiyalar artımla ödəniləcək - serqqapisi.az\nPensiyalar artımla ödəniləcək\nNəşr edilib 14.02.2018 09:03 |\nAzərbaycan Respublikasının Prezidenti İlham Əliyevin “Əmək pensiyalarının sığorta hissəsinin indeksləşdirilməsi haqqında” 2018-ci il 9 fevral tarixli Sərəncamı pensiyaçıların sosial müdafiəsinin gücləndirilməsi istiqamətində növbəti mühüm addımdır və bu sərəncam pensiya təminatında artım dinamikasının, ümumən, əhalinin rifah halının yaxşılaşdırılmasına yönələn tədbirlərin cari ildə də uğurla davam etdirildiyini təsdiq edir.\nHəmin sərəncama əsasən əmək pensiyalarının sığorta hissəsi və fərdi hesabların sığorta hissəsində toplanmış pensiya kapitalı 2017-ci il üzrə orta aylıq nominal əməkhaqqının Azərbaycan Respublikasının Dövlət Statistika Komitəsi tərəfindən müəyyən edilən illik artım tempinə uyğun olaraq 5,7 faiz artırılmışdır.\nÖlkə başçısının bu sərəncamının icra edilməsi, Naxçıvan Muxtar Respublikası Dövlət Sosial Müdafiə Fondu tərəfindən muxtar respublika üzrə əmək pensiyaçılarının pensiyalarının yenidən hesablanması məqsədilə fondun şəhər və rayon şöbələrinə müvafiq tapşırıqlar verilmişdir.\nQeyd edək ki, “Əmək pensiyaları haqqında” Azərbaycan Respublikasının Qanununda dəyişikliklər edilməsi barədə 2017-ci il 10 mart tarixli Azərbaycan Respublikasının Qanunu”na əsasən 1 iyul 2017-ci il tarixdən əmək pensiyasının baza hissəsi ləğv olunaraq, pensiyaların baza və sığorta hissələri birləşdirilərək vahid məbləğ kimi müəyyən edildiyindən artımlar əmək pensiyasının sığorta hissəsinin hamısına, yəni pensiyanın ümumi məbləğinə və fərdi hesabın sığorta hissəsində qeydə alınan pensiya kapitalına tətbiq ediləcəkdir.\nArtımlar muxtar respublika üzrə 47 min 994 nəfər əmək pensiyaçısına şamil ediləcək və pensiyalara yönəldilən aylıq vəsaitdə, ümumilikdə, 478 min manat artım olacaqdır. Muxtar respublika üzrə fərdi uçot sistemində qeydiyyatda olan 168 min 935 sığortaolunanın fərdi hesabının sığorta hissəsində toplanmış pensiya kapitalı məbləğlərinin indeksləşdirilməsi də xüsusi proqram vasitəsilə avtomatlaşdırılmış şəkildə həyata keçiriləcəkdir.\nArtım şamil olunacaq şəxslərin əmək pensiyalarının məbləğləri müxtəlif olduğundan pensiyalarda artımların məbləğləri də fərqli olacaq. Məsələn, 200 manat məbləğində olan əmək pensiyası üzrə hesablama aparsaq, indeksləşdirmə nəticəsində həmin pensiyanın məbləği 5,7 faiz, yəni 11,40 manat artırılaraq 211,40 manata çatdırılacaq.\nDövlət qulluqçusu, hərbi qulluqçu, Mərkəzi Seçki Komissiyasının üzvü, Hesablama Palatasının üzvü, deputat və digər belə kateqoriyalardan olan şəxslər kimi pensiyaya çıxmış vətəndaşların pensiyalarına bu artımlar tətbiq olunmayacaq.\nNaxçıvan Muxtar Respublikası Dövlət Sosial Müdafiə Fondunun yerli orqanları tərəfindən indeksləşmə 1 həftə ərzində yekunlaşdırılaraq bütün növ əmək pensiyaları ürzə hesablanmış artımlar, Azərbaycan Respublikası Prezidentinin sərəncamına uyğun olaraq 2018-ci ilin fevral ayının pensiya ödənişində yanvar ayının artımları da daxil olmaqla əmək pensiyaçılarına ödəniləcəkdir.


Bakıda məktəbdə BİABIRÇILIQ: Direktor şagirdlərə məcbur “təltifnamə” satır - FOTO » YeniSözçü qəzeti\nBakının Sabunçu rayonunun Zabrat qəsəbəsində fəaliyyət göstərən 307 saylı tam orta məktəbdə şagirdlərdən zorla qanunsuz pullar yığılır.\nBu barədə redaksiyamıza şagirdlərin valideynləri məlumat veriblər.\nMəlumatda bildirilir ki, məktəbdə şagirdlərdən müxtəlif vasitələrlə pul yığılır. Valideynlərin sözlərinə görə, məktəb direktoru Rövşən Qasımovun təkidi ilə şagirdlərə Fəxri Fərman və diplomlar satılır. Bu sənədlərin satışı isə məcburidir. Belə ki, hər sinif rəhbəri valideynləri yığaraq onların hər birindən 5 manat pul tələb edir. Əvəzində isə müəllimlər valideynlərə övladlarının adına yazılmış diplomlar satır.\nDiplom guya ki, şagirdin orta məktəbdə özünü nümunəvi aparması, dərslərə davamiyyəti və yaxşı oxuması haqqında verilir. Şagirdlər deyirlər ki, bu cür diplomlar 1 ci sinifdən 11-ci sinfə qədər hər bir şagirdin adına yazılır. Diplom və ya təltifnamə hazır olan kimi sinif rəhbərlərinə təqdim edilir və hərəsinə görə müəllimdən 5 manat tələb olunur. Müəllimlər də həmin təltifnamələri şagirdlərə və onların valideynlərinə verməklə onlardan 5 manat tələb edir. Valideynlər bildirirlər ki, orta məktəbdə 86 sinif var. Hər ay hər sinifdən ən azı 15-20 şagirdə təltifnamə verilməlidir:\n"Dəfələrlə müəllimlərə şikayət etsək də, şikayətlərimiz nəzərə alınmır. Müəllimlər deyirlər ki, diplomlar məcburidir. Hər ay 5 manat verib diplom alırıq”.\nValideynlər bildirirlər ki, bununla bağlı məktəb direktoruna narazılıq etsələr də, direktor bu özbaşınalığa son qoymur. Çarəsiz qalan valideynlər bununla bağlı Təhsil Nazirliyinə müraciət ediblər.\nMəsələ ilə bağlı 307 saylı məktəbin direktoru Rövşən Qasımovla əlaqə saxladıq. Direktor məktəbdə şagirdlərə təltifnamə verildiyini təsdiqləsə də, buna görə pul tələb olunduğunu inkar edir./unikal.org/\nAstarada gənc müəllimdən məktəbdə yığılan rüşvətə etiraz –Dərsi boykot etdi\nReferendum hakimiyyətdə ciddi dəyişiklikər vəd edir


Tarix Muzeyində vebinar: COVID-19 pandemiyası dövründə muzey, arxiv və kitabxanaların işinin təşkili - AZƏRTAC – Azərbaycan Dövlət İnformasiya Agentliyi\nMayın 18-də Milli Azərbaycan Tarixi Muzeyinin təşkilatçılığı ilə Beynəlxalq Muzeylər Gününə həsr olunmuş “COVID-19 pandemiyası dövründə muzey, arxiv və kitabxanaların işinin təşkili” mövzusunda vebinar keçiriləcək.\nMuzeydən AZƏRTAC-a bildirilib ki, vebinarda pandemiya dövründə muzey, arxiv və kitabxanalarda iş fəaliyyətinin istiqamətləri, elmi işlərin aparılması, ekspozisiya və sərgilərin qurulması zamanı yaranan çətinliklər, oxucularla işin təşkili və bu kimi mövzular müzakirə olunacaq. Eyni zamanda, muzey, kitabxana və arxivlərdə pandemiya dövründə müasir tendensiyalara uyğunlaşma, tədqiq və təbliğ məsələlərinin təşkili problemlərindən bəhs olunacaq. Başlıca məqsəd paytaxt muzey, kitabxana və arxivlərinin bölgələrlə əməkdaşlığını daha da artırmaq, əldə edilmiş təcrübələri bir-biri ilə paylaşmaq və yeni texnologiyalar dövründə adı çəkilən müəssisələrdə iş fəaliyyətinin daha səmərəli təşkilidir.\nAZERTAG.AZ :Tarix Muzeyində vebinar: COVID-19 pandemiyası dövründə muzey, arxiv və kitabxanaların işinin təşkili


Rizvan - رضوان - “BƏDA” NƏDİR?\nİzah: Şiə inanclarından оlan “bəda” dеdikdə, nə nəzərdə tutulur? Bəziləri bildirirlər ki, imam Sadiq (ə) оğlu İsmailin ölümündən qabaq оnun haqqında buyurmuşdur: “Məndən sоnra оğlum İsmail imamdır.”\nAmma İsmail dünyasını dəyişdikdən sоnra Həzrət (ə) bеlə buyurmuşdur: “İsmailin imaməti haqqında Allaha bəda hasil оldu.” Bu dеyilənlər həqiqətdirmi?\nTərcümə еdən: A. Turan


Qulançar, mərəcüyüd, yoxsa quşqonmaz - Şəfalı şorba RESEPTİ\n31 Şərh Baxış: 3 109\nBu bitkiyə Azərbaycanın müxtəlif regionlarında rast gəlinir.\nQazax-Gəncə bölgəsində və Abşeronda xalq arasında Qulançar, Qarabağda, Naxçıvan MR-nın rayonlarında və ona yaxın digər regionlarda isə bu bitkini "Mərəçüyüd", "Mərəçöyüd", "Mərəvçə" və s. adlandırırlar.\nKorotinoid yüksək bioloji fəallığa (A vitaminin aktivliyinə) malik maddədir. O, orqanizmdə gedən maddələr mübadiləsində mühüm rol oynayır. Karotinoidlər antimutagen, antikanserogen, antiradiant aktivliyinə malik olmaqla, müxtəlif mənşəli xərçəng xəstəliklərinin müalicəsində və profilaktikasında geniş tətbiq edilir. Bu bitkinin tərkibində bu maddə çoxdur.\nMilli.Az medicina.az-a istinadən sözügedən bitkidən dadlı şorba reseptini təqdim edir.\n• 1/2 çay qaşığı nanə qurusu, qara istiot •\nƏt suyu və südü qovrulan un qarışığına soyuq olaraq əlavə edin. Düyün-düyün olmaması üçün yumurtaçırpanla yaxşıca qarışdırın. Süd əvəzinə 3 yemək qaşığı qaymaq də istifadə edə bilərsiniz.\nYaxşıca yuyulmuş quşqonmazın qabıqlarını incə soyun. Halqa formasında doğrayın. Kərə yağını qazanda əridin, doğradığınız qulançarları kərə yağında 3-4 dəqiqə qarışdırın. Daha sonra un da əlavə edib, rəngi dəyişənə kimi qovurun. Bu qarışığa süd və ət suyunu da əlavə edib qarışdırın. Qara və qırmızı istiot əlavə edib, vam xodda 15 dəqiqə bişməyə qoyun.\nLəziz təamı süfrənizə təqdim etməzdən əvvəl şorbanın üzərinə təzə kəklikotu və cəfəri əlavə edə bilərsiniz.\n17:35 6 474 MN: İtki verən düşmən geri otuzdurulub - 2 hərbçimiz həlak olub, 5-i yaralanıb - YENİLƏNİB\n11 İyul 21:48 6 315 Ananı məqsədlərinə alət edən qardaşlar: Emin və Mehman Hüseynovlar nəyi demək istəmirlər? - TƏFƏRRÜATLAR - VİDEO\n00:01 5 080 Günün qoroskopu: Qərarlarınız düşünülmüş, davranışınız təmkinli olmalıdır\n11 İyul 23:55 4 847 Qarpız yedikdə orqanizmimizdə nələr baş verir?\n14:14 4 422 Nəzakət Teymurova koronavirusa yoluxdu\n13:52 3 559 Külək, leysan, dolu - HAVA PROQNOZU\n11 İyul 19:55 2 625 Kifayət qədər su qəbul edilməməsinin əlamətləri - Həkim MƏSLƏHƏTİ\n10 İyul 13:12 103 370 Kişini toy gecəsi belə aldadırlarmış - Qızların yeni fırıldağı...\n10 İyul 11:33 88 133 4 uşaq anası olan azərbaycanlı qadın güllələnib - Son nəfəsdə qatilin adını deyib - FOTO\n8 İyul 17:45 31 808 Ata 10 yaşlı qızını kəmərlə boğub öldürdü - Səbəb dəhşətə gətirir - FOTO\n9 İyul 16:51 23 102 Pərvin Abıyevanın 18 yaşında çəkilmiş FOTOsu təəccübləndirdi\n9 İyul 14:31 21 004 "Samir Bağırovu Moskvaya yola salanda normal kişi idi"\n9 İyul 10:18 17 528 ''Canlı yayımda qəsdən bədənimi göstərdim'' deyən aparıcıdan açıq-saçıq FOTOlar\n8 İyul 14:35 17 358 Kişilərin diqqətini çəkən Gülşən: “Sevmirəm səni” - VİDEO - FOTO


Ukrayna polisi konsulluğa hücum edən erməniləri axtarır: “Bu, alçaq cinayətdir” – Dialoq.info\nCƏMİYYƏT 2020.11.07 17:45\nUkrayna polisi konsulluğa hücum edən erməniləri axtarır: “Bu, alçaq cinayətdir”\nUkrayna hüquq-mühafizə orqanları Azərbaycanın Xarkovdakı konsulluğunun atəşə tutulmasından sonra ölkədəki Azərbaycan və Ermənistanın bütün nümayəndəliklərini mühafizə altına alacaq. Bu barədə Ukrayna Milli Polis İdarəsinin rəisi İqor Klimenko bildirib.\n“Polis bu alçaq cinayətdə iştirak edən şəxslərin tutulması və dövlətimizin ərazisində millətlərarası qarşıdurmaların baş verməməsi üçün bütün səylərini səfərbər edəcək. Azərbaycan və Ermənistanın bütün rəsmi nümayəndəlikləri yaxın vaxtlarda polisin mühafizəsinə götürüləcək. Hər kəsi, xüsusən də diaspor nümayəndələrini, Ukrayna ərazisində yerləşən hər iki dövlətin vətəndaşlarını bir-birilərinə qarşı tolerantlığa və səbrli olmağa çağırırıq”, – deyə açıqlamada vurğulanıb.\nXatırladaq ki, Azərbaycan Xarici İşlər Nazirliyi Ukraynanın Xarkov şəhərində ölkənin fəxri konsulluğunun binasının atəşə tutulduğunu, itki olmadığını və xuliqanlıq maddəsi ilə cinayət işi başlandığını bəyan edib. Silahlı hücumun ermənilər tərəfindən törədilməsi şübhə doğurmur.\nAbxaziyadan bir qrup muzdlu Qarabağa gəldi


Prezident İlham Əliyev Türkiyənin müdafiə, mədəniyyət və turizm nazirlərinin başçılıq etdikləri nümayəndə heyətini qəbul edib - Report.az\nPrezident İlham Əliyev Türkiyənin müdafiə, mədəniyyət və turizm nazirlərinin başçılıq etdikləri nümayəndə heyətini qəbul edib\nSöhbət zamanı ölkələrimiz arasında mədəniyyət və turizm sahəsində əlaqələrin uğurla inkişaf etdiyi bildirilib 27 Sentyabr, 2016 15:01\nBakı. 27 sentyabr. REPORT.AZ/ Bu gün Azərbaycan Respublikasının Prezidenti İlham Əliyev ölkəmizdə səfərdə olan Türkiyə Respublikasının müdafiə naziri Fikri İşığın, mədəniyyət və turizm naziri Nabi Avcının başçılıq etdikləri nümayəndə heyətini qəbul edib.\n“Report”un xəbərinə görə, müdafiə naziri Fikri İşıq, mədəniyyət və turizm naziri Nabi Avcı Türkiyə Respublikasının Prezidenti Rəcəb Tayyib Ərdoğanın salamlarını dövlət başçısına çatdırıblar.\nGörüşdə Azərbaycan ilə Türkiyə arasında müdafiə, hərbi və hərbi-texniki əməkdaşlıq sahəsində əlaqələrin uğurla inkişaf etdiyi vurğulanıb, “ADEX-2016” ikinci Azərbaycan Beynəlxalq müdafiə sərgisinin əhəmiyyətindən danışılıb.\nSöhbət zamanı ölkələrimiz arasında mədəniyyət və turizm sahəsində əlaqələrin uğurla inkişaf etdiyi bildirilib, əməkdaşlığımızın daha da genişləndirilməsi üçün yaxşı potensialın olduğu vurğulanıb. Son vaxtlar turizm sahəsində görülən tədbirlər nəticəsində ölkəmizdə turistlərin sayının artdığı qeyd edilib, Türkiyənin bu sahədə zəngin təcrübəyə malik olmasının əhəmiyyəti diqqətə çatdırılıb. Dünya Turizm Günündə Türkiyənin mədəniyyət və turizm naziri Nabi Avcının ölkəmizə səfərinin önəmi vurğulanıb.\nGörüşdə Azərbaycan ilə Türkiyə arasında dostluq və qardaşlıq münasibətlərinin bütün sahələrdə bundan sonra da möhkəmləndiriləcəyinə əminlik ifadə olunub.\nDövlət başçısı Prezident Rəcəb Tayyib Ərdoğanın salamlarına görə minnətdarlığını bildirib, onun da salamlarını Türkiyə Respublikasının prezidentinə çatdırmağı xahiş edib.


Windows yeniləmələrindən sonra məcburi yenidən başlamaları necə aradan qaldırmaq olar?\nSayı: Windows Yeniləmələrindən Sonra Zorla Yenidən Başlanğıcları necə deaktiv etmək olar?\nMəyusluqdan titrəyirəm !! Niyə belə olur, bilmirəm, amma bu dəfə Windows məni əsəbiləşdirdi. Windows'u hər hansı bir yeniləmədən əvvəl mənə xəbər verəcək şəkildə qurdum. Bundan sonra video layihəmi göstərmək üçün bütün gecə kompüterimi tərk etdim. Təsəvvür edirsinizmi, Windows sistemini qurduqdan və sistem güclə təkmilləşdirildikdən sonra nə qədər məyus oldum? Bütün işlərim boş yerə getdi! Zəhmət olmasa mənə bu avtomatik yeniləmələrin necə dayandırılacağını deyin, çünki növbəti dəfə bu baş verəcək, noutbukumu pəncərədən çölə atmağı düşünürəm.\nWindows yeniləmələrindən sonra yenidən başlatma gücünü necə söndürmək olar?\nQrup Siyasəti ilə Məcburi Yenidən Başlanğıcları deaktiv edin\nHər gün daha çox insan şikayətlənir avtomatik Windows 10 yeniləmələri . Əminik ki, hər bir Windows istifadəçisi ən azı bir dəfə məcburi yenidən başlamışdır. Windows sistemi davamlı olaraq yeniləmələri yoxlayır və gözləyən yeniliklər barədə istifadəçiyə məlumat verir. Bildiriş ekranın sağ alt küncündə baş verən bir açılan pəncərədə göstərilir. Ümumiyyətlə, istifadəçi yenidən görünmək üçün açılan pəncərənin vaxtını seçərək (10 dəq, 15 dəq, 30 dəq, 1s, 4s və s.) Yeniləməni təxirə salmağı seçə bilər. Təəssüf ki, bir gecədə PC'nizi tərk etməyə meylli olsanız, açılan pəncərəni əldən verə bilərsiniz, buna görə Windows avtomatik olaraq yenidən başlayır. Sistem yenidən başlamalarının düzgün bir təhlükəsizlik yeniləməsi olan yaxşı bir səbəbi olsa da, Windows həqiqətən sərhədləri aşır, çünki bu yenidən başladınlar istifadəçinin təsdiqi olmadan zorla başladıldı. Bu çox böyük bir şeydir, çünki fayl itkisi ilə üzləşən bir çox insan var. Buna görə sizə kömək edəcək iki üsul təqdim edərək bunun yenidən baş verməsinin qarşısını almaq istəyirik yeniləmələrdən sonra Windows-un kompüterinizi yenidən başlamasını dayandırın .\nMütəxəssislər məcburi yenidən başladın sürətli bir qeyd qırmaq kimi. Bu metod 7, 8, 8.1, 10, XP və hətta Vista daxil olmaqla bütün Windows versiyalarında işləyir. Bu hack nə edir? Məcburi yenidən başlamağı dayandırır, yəni tələb olunan yeniləmənin işlədiləcəyi deməkdir, ancaq sistem yenidən başlamaz. Hal-hazırda işlədiyiniz bütün sənədləri saxladıqdan sonra bunu özünüz etməlisiniz. Gücdən yenidən başlamağı dayandırmaq üçün aşağıdakıları etməlisiniz:\nBasın Qazan açarı + R , yazın regedit run dialoquna vurun Daxil edin.\nRegistry Editor pəncərəsi açıldıqda aşağıdakı yerə gedin:HKEY_LOCAL_MACHINE SOFTWARE Policies Microsoft Windows WindowsUpdate AU.\nƏslində hissə WindowsUpdate AU əl ilə yaradılmalıdır. Bu məqsəd üçün vurun Qazan açarı, getmək Yeni, və seçin Açar.\nYazın WindowsUpdate və vurdu Daxil edin.\nBundan sonra sağa vurun WindowsUpdate düyməsini basın, farenizi gəzin Yeni və seçin Açar.\nYazın AT açılan pəncərədə və basın Daxil edin.\nSonra seçin AU açarı sol bölmədən sağ bölməni sağ vurun, gedin Yeni və seçin DWORD (32-bit).\nYazın Xeyli Avtomatik Yenidən başladın, istifadəçilərlə açılan pəncərədə vurdu Daxil edin sonra.\nYeni yaradılan dəyəri və yazın üzərinə iki dəfə vurun 1 məlumat qutusuna.\nBundan sonra basın tamam və yenidən başladın kompüteriniz.\nQaçanlarPeşəkar, müəssisəvə yaUltimateWindows versiyaları, məcburi yenidən başlamaları olduqca asanlıqla söndürə bilərsiniz. Bu üsul əvvəllər təsvir edilən üsulla eyni şəkildə işləyir, amma bu biraz daha asandır. Beləliklə, kompüterinizin yuxarıda göstərilən versiyalarını işlədəcəyi təqdirdə, qrup siyasət redaktorundan istifadə edə bilərsiniz:\nBasın Qazan açarı + R və yazın gpedit.msc və basın Daxil edin Yerli Qrup Siyasəti Redaktorunu açmaq üçün.\nGetKompüter Konfiqurasiyası İdarəçi Şablonları Windows Komponentləri Windows Yeniləməsi.\nÜzərinə iki dəfə vurun Planlaşdırılmış avtomatik yeniləmə quraşdırmaları üçün daxil olan istifadəçilərlə avtomatik yenidən başlatma yoxdur sağ bölmədə tapıla bilər.\nBu ayarı seçin Aktivdir və vurdu TAMAM.\n2021-ci ilin Ən Çox Gözlənilən On Audio Visualizer Proqramı\nWindows 10 girişinin işləməməsini necə düzəltmək olar?\nSlimDrivers-i Windows ƏS-də necə silmək olar?\nVIDEO_TDR_FAILURE səhvini necə düzəltmək olar?\npro pc təmizləyicisini necə silmək olar\ninternetdən musiqini necə yükləmək olar


Tarix: 10-03-2015, 10:51 Oxunma sayı: 982 Bölmə: Mədəniyyət\n1873-cü ilin bu günü M.F.Axundovun "Lənkəran xanının vəziri" komediyası tamaşaya qoyulub.\nXIX əsrin 70-ci illərində Azərbaycanda milli teatrın yaranması mədəniyyətimizin tarixində çox böyük hadisə oldu. 1873-cü il martın 10-da Bakı realnı məktəbinin teatr həvəskarları truppası tərəfindən M. F. Axundzadənin "Sərgüzəşti-vəziri-xani Lənkəran" komediyası tamaşaya qoyuldu.\nBu şərəfli işdə H. Zərdabi və N. Vəzirov mühüm rol oynamışdılar. Bu tamaşa ilə Azərbaycanda milli teatrın əsası qoyuldu. Azərbaycanda teatr sənəti qədim ənənələrə malikdir. Xalq arasında müxtəlif meydan tamaşaları, kukla teatr tamaşaları ("Maral oyunu", "Kilimarası"), bayram tamaşaları ("Kos-Kosa"), dini səciyyəli tamaşalar ("Şəbih") və s. geniş yayılmışdı. Hələ XVII əsrin ikinci yarısında Azərbaycanda olmuş fransız səyyahı Şarden, Çuxursəd bəylərbəyisinin İrəvan şəhərindəki iqamətgahında qonaq olarkən burada ona üç hissəli bir tamaşa göstərmişdilər.\nBu tamaşa Şardenə o qədər xoş təsir bağışlamışdı ki, onu "Şərqin operası" adlandırmışdı. Milli teatrın inkişafında məşhur xeyriyyəçi-mesenat H. Z. Tağıyevin böyük xidməti oldu.\nBu, Azərbaycan professional teatrının dövlət teatrı statusu alması demək idi. Bu teatrın pərdələri ilk dəfə 1918-ci il noyabrın 4-də N. Nərimanovun "Nadir şah" faciəsinin tamaşası ilə açılmışdı. Sovet hakimiyyəti illərində Azərbaycanda teatr sənəti daha da inkişaf etdi. Sovet ideologiyasını və rejimini tərənnüm edən əsərlərlə yanaşı, xalqın həyatı, güzəranı, tarixi keçmişi ilə bağlı əsərlər də repertuarlarda geniş yer almışdı. Məhz martın 10-u Azərbaycan milli teatrının əsası qoyulan günü teatrsevərlər Milli Teatr Günü kimi qeyd edirlər. (Oxu.Az)\nTarix: 8-05-2017, 12:15 Oxunma sayı: 590 Bölmə: Siyasət\nTarix: 1-06-2017, 13:07 Oxunma sayı: 426 Bölmə: Cəmiyyət\nErmənistan-Azərbaycan qoşunlarının qarşıdurma xəttində, düşmənə məxsus bölmənin mühafizə olunan\nTarix: 6-05-2017, 10:16 Oxunma sayı: 518 Bölmə: Cəmiyyət\nTarix: 28-05-2014, 12:15 Oxunma sayı: 679 Bölmə: Hadisə\nTarix: 27-03-2018, 11:29 Oxunma sayı: 537 Bölmə: Siyasət / Dünya\nTarix: 12-12-2018, 10:50 Oxunma sayı: 286 Bölmə: Siyasət\nPaşinyanın alternativsizliyi imkan verir ki, o, Qarabağda güzəştlərə getsin.


Şamaxı yolu dəyişməlidir?\n2021, 30 Noyabr, çərşənbə axşamı, Bakı vaxtı 18:34\n►Geoloqa görə, çarə yolun istiqamətini dəyişməkdir\nBakı-Şamaxı yolunun sürüşmə baş verən hissəsində istiqamət dəyişdirilməlidir.\nBunu Ekologiya və Təbii Sərvətlər Nazirliyinin Geoloji planlama ekspedisiyasının rəisi Əziz Qaralov sözügedən yolun 106-cı kilometrliyində martın 26-da baş verən sürüşmənin səbəblərini şərh edərkən deyib.\nGeoloq APA-ya bildirib ki, Bakı-Şamaxı yolunun 106-cı kilometrliyindəki ərazi qədim sürüşmə sahəsidir:\n“Həmin hissədə sürüşmə daimi baş verir. O, yol bərpa olunsa belə, yenidən sürüşmə olacaq. Orada yolun istiqamətini dəyişmək lazımdır” - deyən Ə.Qaralov həmin hissənin sürüşmə risqli ərazilərin xəritəsinə daxil edildiyini bildirib.\nMartın 26-da Bakı-Şamaxı yolunun 106-107-ci kilometrliyində torpaq layları uçaraq yola tökülüb, iri yarğanlar əmələ gəlib.\nAzərbaycan iqtisadiyyatının "lokomotiv"i yavaşlayıb...\n"Milyonları parklara, heykəllərə tökürlər, amma bu yola pul tapılmır"\nLayihənin podratçısı İtaliyanın “Todini” şirkəti olub. Magistralın 9-77-ci km-ləri əhatə edən birinci hissəsində işləri “Akkord”, 78-123-cü km-ləri əhatə edən ikinci hissəsində isə “Azərtikintiservis” şirkəti görüb.\nBuna da bax: İntiqam Əliyev 5 il şərti azadlığa buraxıldı...\nİntiqam Əliyev 5 il şərti azadlığa buraxıldı...\nBakı-Şamaxı yolunda üçqun\nBakıda yeni sürüşən yerlər


Vəzifə İdarəetmə Proqramı bir xidmətdir\nSon bir neçə həftə ərzində ayaqlaşmaq üçün mübarizə aparırdım. Ən azı on bir layihəm, ən azı 5 tərəfdaş şirkətim, tam işçi və 2 part-time resursum var. Satdığım layihələri yerinə yetirməklə yanaşı satışa davam etməyə çalışıram. Başqa bir ştat işçisi üçün kifayət qədər işimiz olduğu narahat nöqtədəyik ... amma hələ bu mənbəyimiz yoxdur (iki həftədən sonra başlayır!).\nMütəşəkkil olmaq üçün satın aldım Things bir neçə ay əvvəl. Təqvimimlə birləşdirilmiş Mac üçün çox sadə bir tapşırıq idarəetmə tətbiqi idi. Bu heyrətləndirici bir proqramdır və həqiqətən bir iş yığmağıma və işimə üstünlük verməyimə kömək etdi.\nProblem, bunun yalnız yaxşı olmasıdır my işləmək. Tapşırıqlarımın çoxu işbirliyidir və birdən çox komanda üzvünün bir layihədə bir neçə vəzifəni yerinə yetirməsini tələb edir. Layihə idarəetmə proqramına ehtiyacım yox idi - bu artıq olardı. Sadəcə tapşırıqların veriləcəyi, bütün tapşırıqların izlənə biləcəyi və bitmiş işlərin arxivlənə biləcəyi sadə bir tətbiqə ehtiyacım vardı.\nBir müddət çəkdi, amma bir xidmət həlli kimi mükəmməl bir proqram tapdım, HiTask.\nHiTask tapşırıqları prioritetinə, tarixinə, layihəsinə və ya sahibinə görə kateqoriyalara ayırmağı, görüntüləməyimi təmin edir. Hər tapşırığı etiketləyə, hətta tapşırıq siyahısını anında süzə bilərəm. Ən yaxşısı, iş hesabı ayda cəmi 15 dollardır və markalı bir alt domendən, loqotipinizdən istifadə etməyə, 24 saatlıq dəstəyə və vəzifələrinizi və layihələrinizi bölüşmək qabiliyyətinə sahib olmağa imkan verir.\nHiTask üçün yeganə arzum? Bir Droid tətbiqi (onsuz da bir iPhone tətbiqi var). Ayda 15 dollara, bu bir sistemdir!\nTags: reklam mühərrikikonfrans şəbəkəsikonfrans verməkdelivrae-poçt strategiyalarıkonfrans tapmaqMySpaceSosial Hesabatzoominfo məlumat xidmətləri\n1 at Jul 2010, 4: 25 AM\nİzlədiyim hər etibarlı məsləhətçi eyni şeyi səsləndirdi ... ”Dərhal E-Ticarət işində istifadə edəcəyinizdən 100% əmin olmadığınız hər hansı bir şey üçün onlayn pul xərcləməyin!\nYenidən bu barədə düşündüyünüz üçün minnətdaram, Doug. Mən yalnız qeydiyyatdan keçdim! 😛\nHiTask-da gözəl veb dizayn. Bu yaxınlarda öz tapşırıq / layihə idarəetmə alətlərimi yenidən qiymətləndirdim və bir elektron tablodan (layihələr üçün) + RememberTheMilk (tapşırıqlar üçün) ManyMoon-a (http://www.manymoon.com).\nManyMoon əsasən pulsuzdur (məhdudiyyətsiz layihələr) və birbaşa Google Apps ilə inteqrasiya olunur. İnşallah məni yolda saxlayacaq.\nİnterfeys uzun bir yol qət etsə də, RTM qaynar düymələrimi darıxıram və hesabat verməyə ehtiyac duyuram, amma bunlar Greasemonkey skriptlərini yaza biləcəyim şeylərdir. 😛\n16 at Apr 2012, 9: 23 AM\nHiTask ilə başladım və tədricən daha yaxşı təşkil edilmiş Comindware tapşırıq idarəetmə sisteminə keçdim və bir komanda içində çalışaraq digər komanda üzvlərinin necə işlədiyini və son tarixləri necə yerinə yetirdiklərini görə bilmək sizin üçün daha çox vaxt qazandırdı. Bundan əlavə sənədləri sistemə qoşub Outlook ilə işləyə bilərsiniz.


Parad olacaq: Ukraynalı general Zelenskiyə qarşı çıxdı\n© Official website of President of Ukraine\n23:47 11.07.2019 Qısa URL\n"Parad bizim ölkəmizə və bizim hərbçilərimizə lazımdır. O olacaq!"\nBAKI, 11 iyul — Sputnik. Ukrayna Silahlı Qüvvələrinin desant-hücum qoşunlarının komandanı Mixail Zabrodski bildirib ki, ölkə prezidenti Vladimir Zelenskinin qərarına baxmayaraq, Ukraynanın Müstəqillik günü ilə bağlı hərbi parad keçiriləcək. Bu barədə Sputnik Azərbaycan "RİA Novosti"yə istinadən xəbər verir.\n"Çıx, quldur" – Zelenski şəhər şurasının katibini iclasdan qovdu – VİDEO\nO, vurğulayıb ki, sosial şəbəkələrdə hərbi parad keçirilməsi ilə bağlı çağırışları görüb.\n"Parad – siyasət deyil. Orada iştirak etmək böyük şərəfdir. Parad bizim ölkəmizə və bizim hərbçilərimizə lazımdır. O olacaq!" - deyə Zabrodski bildirib.\nQeyd olunur ki, Zabrodski Pyotr Poroşenkonun "Avropa Həmrəyliyi" partiyasından deputatlığa namizəddir.\nDaha əvvəl Ukrayna Ali Radasının spikeri Andrey Parubiy ləğv olunmasına baxmayaraq, hərbçiləri Kiyevdə parad keçirməyə çağırıb.\nXatırladaq ki, Ukrayna prezidenti Vladimir Zelenski hər il avqustun 24-də ölkədə Müstəqillik günü münasibəti ilə keçirilən hərbi paradı ləğv edib.\n"Adətən avqustun 24-də, Ukraynanın Müstəqillik günündə bizdə cah-cəlallı və bahalı olmayan hərbi parad keçirilir. Mənə elə gəlir ki, bu il bu paradın əvəzinə bu pulları bizim qəhrəmanlara, hərbçilərə ayırsaq daha yaxşıdır və biz bütün hərbçilərimizə 300 milyon qriven (19925207.31 AZN) ayırmağa qərar verdik", - lider videoda deyib.\nZelenski qeyd edib ki, ödənişləri kursantlar, serjantlar, zabitlər, yəni Donbasda hərbi əməliyyatlar zonasında tapşırıqları yerinə yetirən bütün hərbi qulluqçular alacaqlar. O, əlavə edib ki, avqustun 24-də Kiyev Müstəqillik gününü yeni formatda qeyd edəcək.


Bakida oteller. Qafqaz Sport otel-unvan,otaqlar,otaq sifarisi\nQafqaz Sport otel Bakı\nQafqaz Sport Hotel Bakıda yerləşir. Ağ Şəhər ərazisində 4 ulduzlu müasir bir memarlıq kompleksidir. Otel kompleksi 17 mərtəbədən ibarətdir. 2015-ci ildən fəaliyyətə başlamışdır. Spa və fitness mərkəzi sizin ixtiyarınızdadır. Mərkəz zəruri texniki avadanlıqla təchiz olunmuşdur. Otelin içərisində olan konfrans salonunda, işgüzar görüşlər keçirə bilərsiniz. Oteldən də ayaqları Bakının görməli yerlərindən gəzirsiniz.\nQafqaz Sport Oteldə sərfəli qiymət və yüksək keyfiyyətli mehmanxanalarda qalmaq istəyənlər üçün Supeior Double otaqlar mükəmməldir. Bir yataq otağından ibarət olan bu otaqlar əlavə yataq yerləşdirməklə üçqat yataqlıq etmək mümkündür. Bu geniş otaqlar dəniz və şəhər mənzərələri ilə iki qrupa ayrılır.\nSuperior İkiz otaqlar, Qafqaz Sport Hotel üçün ən yaxşı seçimdir. Bu otaqlar da yataq otağına malikdirlər. Eyni zamanda, üç nəfər əlavə yataq otağında rahatlıqla yatır.\nSuit otaqları sizin üçün ən uyğun seçimdir. Bu otaqlarda yataq və oturma otağı var. Bu otaqlar Xəzər dənizinin möhtəşəm panoramik mənzərəsinə malikdir. Otaqlar 15-ci mərtəbədədir.\nExecutive Suite otaqları unikal otaqlara malikdir. Bu otaqlarda yataq və oturma otağı var. Salonda divan, kreslo, yemək masası və kiçik mətbəx olan oturma otağında kiçik bir şahmat kortu da var. Bu otaqlar Qafqaz Sport Otelinin 15-ci mərtəbəsində yerləşir. Odalarda Xəzər dənizi və Bakı şəhər mərkəzinin panoramik mənzərələri var.\nJunior Suite otaqları ailəvi mətbəx üçün əlverişli şərait təklif edir. Bu otaqlarda dəniz və şəhərin görünüşü olan bir yataq və oturma otağı var. Qafqaz Sport Hotel’in hər mərtəbəsi Junior Suite nömrəsinə malikdir. Bu otaqların hamısı divan, jurnal masası və iki qarderob var.\nBakıda otellər *** Bakı otel sifarişi *** Qafqaz Sport hotel Baku\n⟵Novruz bayramı turu-Qubada\nGünəşli nevroloji sanatoriyası⟶


Azərbaycan yığması bizə xoşagəlməz sürprizlər hazırlaya bilər - Rusiyanın futbol üzrə yığmasının baş məşqçisi\n24 Mart 2009 19:41 (UTC+04:00)\nRusiya, Moskva, 24 mart / Trend müxbir R.Ağayev/ Biz Azərbaycan yığmasının Finlandiya ilə oyununu izləmişik və mən deyə bilərəm ki, Azərbaycan komandası özünü kifayət qədər texniki cəhətdən hazırlıqlı nümayiş etdirib və öz təcrübəsini göstərib. Bunu eksklüziv olaraq Trend müxbirinə bu gün Moskvada "Lujniki"dəki brifinqdən sonra Rusiyanın futbol üzrə yığmasının baş məşqçisi Qus Hiddink deyib.\n"Finlərlə oyun göstərib ki, Azərbaycan komandası çox yaxşı təşkil olunub və əgər biz bunu dəyərləndirməsək, müəyyən problemlərlə üzləşə bilərik. Bundan əlavə Azərbaycan yığmasının baş məşqçisi beynəlxalq səviyyədə böyük təcrübəyə malikdir. Ona görə də bu oyun bizə heç də asan gəlmir", - deyə o bildirib.\nJurnalistlərin suallarını cavablandıran Hiddink qeyd edib ki, Rusiya ilə Azərbaycan arasındakı oyun olduqca önəmlidir. Məşqçi həmçinin bu görüşə çoxlu sayda bilətlərin satılmasından da öz məmnunluğunu ifadə edib.\nBerti Foqts haqda danışan Hiddink onu dünya miqyasında ən təcrübəli mütəxəssislərdən biri kimi qiymətləndirib. "Berti Foqts çox təcrübəlidir və biz olduqca ehtiyatlı olmalıyıq. Çünki Azərbaycan bizə xoşagəlməz sürprizlər hazırlaya bilər", - deyə o bildirib.\nHiddink əlavə edib ki, Azərbaycanla finlərin oyunu diqqətlə izləyib və bu, bir daha Foqtsun taktiki cəhətdən olduqca düşünülmüş oyun keçirdiyini göstərib.\n"Azərbaycan çox düzgün və ağıllı oyun nümayiş etdirib. Finlandiya yığmasının əksər üzvlərinin Avropa klublarında çıxış etmələrinə rəğmən Foqstun yetirmələri rəqibə qarşı layiqli oyun nümayiş etdirib", - deyə o vurğulayıb.\nRF yığmasının baş məşqçisi qeyd edib ki, azərbaycanlı futbolçular müdafiədə fəal oynayacaqlar və hücum etməyə çalışacaqlar. "Bu isə çox təhlükəli ola bilər", - deyə o bildirib.\nHiddinkin fikrincə, rəqibləri dəyərləndirməmək olmaz. "Əgər rəqibi dəyərləndirməsək, bu, artıq 1-0 onun xeyrinə olacaq. Burada səhv qızılın qiymətinə bərabərdir", - deyə o vurğulayıb.\nHiddink əlavə edib ki, Rusiya yığmasının tərkibini həftəsonu müəyyənləşdirəcək və bu haqda Azərbaycan yığması ilə oyunöncəsi məlumat veriləcək.


Dünyanın ən gözəl şəhərlərindən olan Soçidə milis zabiti ailəsi olan Kuçeryavıyların bir qız uşağı anadan olur. Adını Olqa qoyurlar. O, bir qardaşı ilə birgə bu intizamlı və mühafizəkar ailədə tərbiyə alır. Böyük Vətən Müharibəsi qəhrəmanı olan babası Valerinin və Sosialist Əməyi Qəhrəmanı olan nənəsi Polinanın nümunəvi ailəsində böyüyüb tərbiyə almış atası Vladimir Kuçeryaviy isə SSRİ məkanında və bütün dünyada məşhur olan, "Devuşki bıvayut raznıe, çernie, belie, krasnie" mahnısının sözlərinin müəlifidir.\n2000-ci il. Günlərin bir günü Mətləb iş yerində paltarını çirkləndirir. Olqa zarafatla deyir ki, əgər mən sənin təkcə iş yoldaşın yox, həm də həyat yoldaşın olsaydım, paltarını yuyub təmizləyərdim. Mətləb gülümsünüb deyir: "Onsuz da, elə belə də olacaq". Bu zarafat çox keçmədən həqiqətə çevrilir- elə həmin il.\nPrukorluq əməkdaşı həkimə- "Bu uşağı öldürün"\nAilənin 4 qız, 3 oğlan olmaqla 7 uşağı var. Soçi şəhərinin Naqornaya küçəsindəki 21 kvadratlıq 1 otaqlı evdə Olqanın atası Vladimir də daxil olmaqla 10 nəfərlik ailə çətin şəraitdə yaşayır. Lakin 7 uşağa görə dövlətin ailəyə verməli olduğu geniş mənzili verməməkləri bir yana qalsın, bu darısqal evi də onlara çox görüb əllərindən almağa çalışırlar. Halbuki, Rusiya qanunları belə çoxuşaqlı ailələrə mənzil, torpaq sahəsi və avtomobil verməyi tələb edir. Ailənin bu haqqını tələb etməsini sahə müvəkkili eşidəndə gəlib onlarla profilaktiv söhbət aparmağa və deyib: "Poymite, Sovetskoqo Soyuza uje netu, uje davno netu"...\nİkinci uşaq Sabina doğulanda Mətləb doğum evinə gəlir, yoldaşını ağlayan vəziyyətdə görür. Nə olduğunu soruşanda aldığı cavabdan heyrətə gəlir- "Prokurorluqdan müstəntiq gəlmişdi, məni yatmış bilirdilər, həkimlə danışıqlarını eşitdim, dedi ki, "bu uşağı müalicə eləməyin, qoyun ölsün, bunun atası da, babası da, anası da, nənəsi də hamısı dəlidirlər". Uşağı da götürüb oranı tərk edirlər...\nUşaqlar: "Bizi öz vətənimizdən niyə qovursunuz?"\nXanım Kuçeryavaya öz ölkəsində istədiyi şəxslə nigaha girməsinə əngəl törədənlərin məqsədini tam başa düşmədiyini deyir. O, savadlı qadındır, güman edir ki, dövlətin bu 7 uşaqlı ailəyə ayırdığı müavinət, ev, maşın kimi şeyləri bu məmurlar mənimsəyiblər, indi ailə dövlətdən bu qanuni haqqını tələb edəndə onlar əməllərinin üstü açılmasın deyə ailəni Rusiyadan qovmaq, Azərbaycana göndərmək istəyirlər: "Mən rusam, Rusiya vətəndaşıyam, məni öz ölkəmdən, öz şəhərimdən heç kim qova bilməz. Babam vətən uğrunda faşistlərlə döyüşüb, Soçinin kurort şəhərinə çevrilməsində böyük əziyyət çəkib, burada bu cənnəti yaratmaq üçün uzaq ərazilərdən torpaq daşıyıb. Atam, anam, mən və qardaşım da bu vətən üçün çalışmışıq. İndi bir neçə rüşvətxor məmur məni öz ölkəmdən didərgin salmaq istəyir, lakin mənim dövlətim var, ona arxalanıram".\nMətləb isə deyir ki, onun həyatının yarıdan çoxu bu şəhərlə bağlıdır, uşaqlarının hamısı burada doğulub burada çox sayda dostları, qohumları var. Ən əsası, sevdiyi qadının öz doğma şəhərindən didərgin düşməyə məcbur olmasını məqbul saymır: "Burada aylarla həbsdə də qalmışam günahsız olaraq. Lakin bununla belə, bu şəhər mənə doğmadır. Mən onun inkişafı üçün gəlirimdən vergi ödəmişəm. Bu ölkə üçün çox çətin şəraitdə 7 uşaq böyüdürəm. Bizdən nə istəyirlər, başa düşmürəm".\n"Putin kimdir? Biz bu yaxında ayrıca dövlət olacağıq"\nİş o yerə gəlib ki, ailə Soçinin Xostinsk rayon polis şöbəsinin rəis müaivini podpolkovnik Mahir Bayramova Rusiya Prezidenti Vladimir Putinin çıxışından, sərəncamlarından sitat gətirdikdə və hüquqlarını tələb etdikdə, onlara "Putin kimdir, bizim heç kim vecimizə deyil, bu yaxında özümüz ayrıca dövlət olacağıq"-deyə sərt cavab verilib.\nOlqa xanım hesab edir ki, əgər Rusiyanın ucqar şəhərində dövlət vəzifəsində oturan bir dövlət məmuru dövlətə qarşı belə gizli planlar hazırlayırsa, onda Rusiya dövləti özünün hələ məhv olmadığını onlara göstərməlidir: "Öz vətəndaşlarını bir qrup azğın məmurdan qoruya biməyən bir dövlət dünyada biabır olar. Ona görə də inanıram ki, yuxarı orqanlar bu mafiya barədə müvafiq qanuni tədbir görəcəklər. Əminəm ki, Rusiya Federasiyası öz şərəf və layaqəyini belə adamlardan qoruyacaq, ölkənin hər yerində dövlətin qanunlarının aliliyini təmin edəcək, dövlətə söykənən, ona layiqli övladlar yetişdirən, ölkəsinə xidmət edən vətəndaşlara qarşı onların mənəvi terroruna son qoyacaq".


Stalinin oğlunun sonu faciəli bitən HƏYATI\nYayınlanma tarixi:13.03.2017 15:19:44\nBütün ziddiyətlərə baxmayaraq, tarixçilər bir məsələdə ortaq fikrə gəlirlər. Yakov Cuqaşvili vətəni satmayıb və almanlarla əməkdaşlıq etməyib. O, adını ləkələməyib. Bu səbəbdən hörmətə layiqdir...\nYakov 1907-ci ilin 18 mart tarixində Gürcüstanın Badzi kəndində anadan olub. O, İosif Cuqaşvili və Yekaterina Svanidzenin ilk övladıdır. Uşaq yaş yarım olanda anası vərəm xəstəliyindən dünyasını dəyişir. Arvadını həddən artıq çox sevən İosif dəfn mərasimində tabutun üstünə atılır. Gələcəyin “millətlər atası” üçün Katonun ölümü güclü mənəvi zərbə idi.\nYakovun həyatı yavaş-yavaş qaydasına düşürdü. Atası Stalin ona qayğı və diqqət göstərməsə də, Yakov da “qızıl oğlan” rolu üçün can atmırdı. İstənilən halda, əmin olmaq olardı ki, Stalin oğlunu nə öz yerinə, nə də partiya üçün hazırlamırdı.\n1941-ci ilin iyun ayında artilleriya zabiti Yakov Cuqaşvili cəbhəyə yollanır. Şahidlərin bildirdiyinə görə ata və oğlun vidalaşması kifayət qədər soyuq olub. Stalinin oğlunu 1-2 kəlmə ilə yola salıb: “Get, vuruş”.\nNəzərə almaq lazımdır ki, “millətlər atası”nın oğlu ilə arasında belə soyuq qarşılıqlı münasibətlər onların son görüşündən çox-çox əvvəl yaranmışdı. 14-cü tank diviziyasının 14-cü polkunun 6-cı artilleriya batareyasının baş leytenantı Yakov Cuqaşvili üçün müharibə çox sürətli oldu. 24 iyundan cəbhədə olan Yakov 7 iyul tarixində Belarusiyanın Senno şəhərindəki savaşlarda fərqlənir.\nBir müddət sonra sovet əsgərlərinin başına göydən fotoşəkilli kağız vərəqələr səpələməyə başladılar. Fotodakı şəxs guya könüllü surətdə əsir düşən, Stalinin oğlu Yakov Cuqaşvili idi. Nasistlər sovet əsgərlərinə “millətlər atası”nın oğlundan nümunə götürməyi təklif edirdilər.\nNəhayət, Yakov Cuqaşvili Zaksenhauzen əsir düşərgəsinin tərkibindəki “A” adlı xüsusi düşərgəyə göndərilir. Burada almanlar Hitler əleyhinə koalisiya üzvlərinin yüksəkrütbəli vəzifəlilərinin qohumlarını saxlayırdılar. Yakov düşərgədə özünü kifayət qədər qapalı aparsa da, administrasiyaya olan nifrətini gizlətmirdi.\n1943-cü ilin 14 aprel tarixində Yakov Cuqaşvili düşərgənin yüksək gərginlik keçən tikanlı məftillərinə tullanır. Eyni anda isə düşərgənin keşikçisi atəş açır. “Millətlər atası”nın oğlu yerindəcə ölür. Bu hərəkətin səbəbi barədə dəqiq məlumat yoxdur, güman ki, heç vaxt da olmayacaq. Yakovla birlikdə olan əsirlərdən biri deyir ki, Berlin radiosunda yayımlanan verilişdən sonra “millətlər atası”nın oğlu çox məyus olub. Radioverilişdə isə Stalinin sözlərindən sitat gətirmişdilər: “Mənim Yakov adlı oğlum yoxdur”.\nYakov Cuqaşvili ilə əlaqəli ən məşhur hərbi tarixçə 1943-cü ilə məxsusdur. İddia edilir ki, guya hitlerçilər Yakov Cuqaşvilini Qırmızı Xaç komitəsinin vasitəsi ilə Stalinqradda əsir götürülmüş feldmarşal Fridrix Paulsla dəyişməyi təklif ediblər. Belə bir təklifin olduğu barədə Svetlana Alliluyeva da öz xatirələrində yazır. Svetlana bu məsələdə atası Stalinə əsaslanır. Stalin hitlerçilərin bu təklifinə qəti cavab verir: “Mən əsgəri feldmarşala dəyişmirəm”.\nGeorgiy Jukov xatirələrində yazır ki, bir dəfə müharibə vaxtı Stalindən Yakovun taleyini soruşub. “Millətlər atası” başını əyərək cavab verir ki, Yakov insanlardan təcrid edilmiş düşərgədə saxlanılır və çox güman ki, heç vaxt azadlığa buraxılmayacaq.\nYakovun qızı Qalina Cuqaşvilinin xatirələrinə əsasən, Yuliya həbsdən azad edildikdən sonra Stalin ölümünə qədər onlara himayədarlıq edir. Nəvəsinə isə xüsusi qayğı ilə yaxınlaşır. “Millətlər atası”nın fikrinə görə Qalina Yakova çox oxşayırdı.


Azerbaycan qlobal reqabet reytinqinde 2 pille yukselib - Azadliq Xeber\nAzerbaycan qlobal reqabet reytinqinde 2 pille yukselib\nAzərbaycan qlobal rəqabət reytinqində 2 pillə yüksəlib\n27 Sentyabr, 2017 10:16 xeber – Azərbaycan Dünya İqtisadi Forumun (WEF) “2017-2018 Qlobal Rəqabət İndeksi” reytinqində 2 pillə yüksələrək 35-ci sırada qərarlaşıb. “Report” xəbər verir ki, hesabatda bildirilir ki, Azərbaycan budəfəki indeksi 4,7 bənd təşkil edib.\nHesabatda 137 ölkə iştirak edib və ilk iki sıranı 5,9 bəndlə İsveçrə və ABŞ, üçüncü sıranı isə 5,7 bəndlə Sinqapur tutub.\nQeyd edək ki, Azərbaycan rəqabət qabiliyyətliliyinə görə 2017-2018-ci il hesabatında MDB ölkələri arasında lider ölkədir. Reytinqdə Rusiya 38-ci, Qazaxıstan 57-ci, Gürcüstan 67-ci, Ermənistan 73-cü sırada yer alıb. Türkiyə isə 53-cü sırada qərarlaşıb.\nHesabatda bildirilir ki, Azərbaycanda biznesin qurulması üçün ən problemli amillər arasında maliyyə resurslarına çıxış (16,5 bənd), xarici valyutanın tənzimlənməsi (14,8 bənd), vergi tənzimləmələri (11,5 bənd), inflyasiya (10,4 bənd) qeyd olunub.\nMüsbət amillərə isə kriminal vəziyyətin sabitliyi (3,9 bənd), hökumət sabitliyi (2,6 bənd), saəhiyyə (2,5 bənd), əmək bazarının tənzimləməsi (2,4 bənd), siyasi stabillik (1,7 bənd) və innovasiyalara çıxış (0,3 bənd) aiddir.


İBAHRİ Azərbaycandakı həbsləri pisləyir\nBeynəlxalq Vəkillər Kollegiyası Assosiasiyası (İBAHRİ)\nAssosiasiya Avropa Şurasını duruma təcili qiymət verməyə çağırır\nMərkəzi ofisi Londonda yerləşən Beynəlxalq Vəkillər Kollegiyası Assosiasiyası (İBAHRİ) Avropa Şurasının Nazirlər Komitəsini Azərbaycanın vətəndaş cəmiyyəti üzvlərinin həbslərinin narahatedici tendensiyasının qarşısını almaq üçün təcili tədbirlər görməyə çağırır.\nIBAHRI həmçinin vəziyyəti müzakirə etmək və son həbsləri pisləyən qətnamə hazırlamaq məqsədi ilə Avropa Şurasının Baş katibini komitənin təcili iclasını keçirməyə çağırır.\nAssosiasiyanın məlumatında deyilir ki, İBAHRİ-nin həmtəsisçisi Helena Kennedi bildirib ki, narahatedici və porodoksal hadisədə maraqlı olan Azərbaycanın AŞ-sı Nazirlər Komitəsinin sədri olmasıdır. “Bu ölkənin öz yurisdiksiyasında vətəndaş cəmiyyətinə qarşı sərt olan dramatik hadisələr baş verir. Azərbaycan AŞ-nın demokratik dəyərlərini təmsil edən İnsan Hüquqları üzrə Avropa Konvensiyasının zəmanət verdiyi əsas azadlıqları daha da sarsıdır”.\nO, əlavə edib ki, fundamental insan hüquqlarını qorumaq üçün Azərbaycanın yerli və beynəlxalq öhdəlikləri var. “Azərbaycan iqtidarının bu əsas azadlıqları belə kobudcasına pozlması tamamilə yolverilməzdir”.\nAssosiasiya buna nümunə olaraq hüquq müdafiəçiləri Leyla və Arif Yunusların, Rəsul Cəfərovun, İntiqam Əliyevin həbsini, RATİ-rəhbəri Emin Hüseynovun ölkədən getməsinə qadağan qoyulması kimi faktları sadalayıb.\nBu faktları sadalayan İBAHRİ Azərbaycan hökumətini vətəndaşları qarşısında qanunun aliliyinə hörmət etməyə və öz öhdəliklərini yerinə yetirməyə çağırır.\nLeyla Yunus: Mənə psixoloji, hətta fiziki təzyiqlər edilir\nİntiqam Əliyev soyuq silah saxlamaqda ittiham oluna bilər?\nWashington Post Əliyevə: Yunusları azad et!\nAzad İsazadə: Leyla və Arif Yunusun səhhəti orta-ağır olaraq qalır [Audio-müsahibə]\nAmnesty İnternational Leyla və Arif Yunusun səhhətindən narahatdır\nİlahiyyatçıya daha dörd ay həbs verilib\nApellyasia məhkəməsi Arif Yunusu həbsdə saxlayıb\nLeyla Yunus: Qərarı gözəl anlayıram - Arifi də, məni də fiziki olaraq məhv etmək


Paytaxt sakinini qətlə yetirib izi itirmək məqsədi ilə basdırıblar - Report.az\nPaytaxt sakinini qətlə yetirib izi itirmək məqsədi ilə basdırıblar Paytaxt sakinini qətlə yetirib izi itirmək məqsədi ilə basdırıblar 24 Sentyabr, 2014 14:01 Bakı. 24 sentyabr. REPORT.AZ/ Daxili İşlər Nazirliyi (DİN) öldürüldükdən sonra basdırılan şəxslə bağlı məlumat yayıb. "Report"a DİN-dən daxil olan məlumata görə, hadisə zamanı Bakı şəhər sakini Vüsal Rəhimov Lökbatan qəsəbə sakini Rahib Xəlfəyevi qətlə yetirdiyini etiraf edib. Sentyabrın 23-də V.Rəhimov Binəqədi Rayon Polis İdarəsinin 6-cı Polis Bölməsinə müraciət edərək sentyabrın 17-də Qobu qəsəbəsində paytaxt sakini Fuad Nurməmmədova məxsus “AzSamand” markalı avtomobildə sentyabrın 19-da itkin düşən Lökbatan qəsəbə sakini Rahib Xəlfəyevi bıçaqla qətlə yetirib hadisə yerini tərk etməsini bildirib. Mərhunun meyiti isə F.Nurməmmədov tərəfindən Pirşağı qəsəbəsi ərazisində basdırılıb. R.Xəlfəyevin meyiti ekspert-kriminalistlər tərəfindən eksqumasiya edilib. Əməliyyat-axtarış tədbirləri nəticəsində V.Rəhimov və F.Nurməmmədov tutularaq istintaqa təhvil veriliblər. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


Gözəl İslam > Süd qardaşlıq\nGözəl İslam / Süd qardaşlıq\nSual: Bir uşaq bir qadının südünü əmsə, uşaq kimlərlə süd qardaşı olar?\nİki yaşından kiçik iki uşaq, eyni qadından süd əmərsə, süd qardaşı olurlar.\nBir uşaq bir qadının südünü əmərsə, bu südün hasil olmasına səbəb olan kişi bu uşağın süd atası olduğu kimi, bu kişinin atası da süd babası, anası da süd nənəsi, qardaşları da süd əmi və süd bibisi olar.\nUşağın süd anası və süd atası ilə və bunların anaları, ataları, qardaşları, uşaqları və hər nəsildən nəvələri ilə evlənməsi əbədi haramdır. Bunlara qandan qohum olsaydı, yenə evlənə bilməzdi. Bu uşağın övladları, onun süd anası və ya süd atası ilə evlənə bilməz. Uşağın xanımı uşağın süd atası ilə və uşağın əri də uşağın süd anası ilə evlənə bilməz. Eyni qadından əmən oğlan ilə qız, süd ataları başqa olsa və başqa illərdə əmmiş olsalar belə, bir-biri ilə və bir-birlərinin uşaqları və nəvələri ilə evlənə bilməz.\nSual: Böyük qardaşımın xanımı bir qızı əmizdirmişdi. Bu qızla evlənməyim haramdır?\nBəli, haramdır. O qız böyük qardaşınızın qızı sayılır, sizin də qardaş qızınız olur. Öz qardaşın süd qızı ilə evlənmək haram olduğu kimi, süd qardaşın öz qızı ilə və süd qardaşın süd qızı ilə də evlənmək haramdır.\nSual: Böyük qardaşım əmimin xanımını əmmişdi. Əmimin qızı ilə evlənə bilərəm?\nBəli, evlənə bilərsiniz.\nSual: Bir uşaq mənim xanımımı əmdi. Bu uşağın bacısı mənə naməhrəmdir?\nSual: Əmimin xanımını əmdim. Bu xanım öləndə əmim başqa bir qadınla evləndi. Bu qadın da mənə süd anam kimi məhrəmdir?\nBəli məhrəmdir, yəni yad deyildir. Süd atanın başqa xanımı da məhrəm olur.\nSual: Xanımımdan süd əmən uşaq böyüdü və evləndi. Onun xanımı mənə yaddır?\nSüd oğlunun xanımı, öz oğlunun xanımı kimi gəlinin olur, yəni yad deyil, məhrəmdir.\nSual: Südünü əmdiyim qadının qardaşı, yəni süd dayım, mənim bacımla evlənə bilər?\nSüd ananın və ərinin, yəni süd atanın, qan və süd əmizdirməklə hasil olan qohumun hamısı süd uşağın qohumudur. Lakin, süd uşağın qohumu süd anasının və süd atasının qohumu deyildir. Məsələn; süd ananın qardaşı, süd uşağın bacısı ilə evlənə bilər. Süd atasının qardaşı da evlənə bilər.\nSual: Böyük qardaşım əmimin xanımını əmmişdi. Əmimin qızları mənimlə də süd bacı olar?\nƏminizin bütün qızları böyük qardaşınızla süd bacı-qardaşdır. Sizinlə heç biri süd bacı olmazlar.\nSual: Süd qardaşlığında, “Süd aşağı axar, yuxarı axmaz” sözü doğrudur?\nBelə bir şeyin əsli olmadığı Neməti-İslam kitabında yazılmışdır. Məsələn; bir qız bir qadından süd əmsə, bu qadının bütün uşaqları ilə süd bacı olur. Lakin, bu qadının uşaqları, əmən qızın bacısı və kiçik qardaşları ilə də evlənə bilər. Yalnız bu qız onlara süd bacı olar. Böyük-kiçik digərləri süd bacı və ya qardaş olmaz.\nSual: Əmimin böyük qızı anamı əmmiş. Əmimin digər qızları ilə süd bacı olarıq?\nAnanızdan süd əmən böyük qız ilə hamınız süd bacı olarsınız. Ananızı əmməyən digər qızların heç biri heç birinizlə süd bacı olmaz.\nSual: Süd qardaşın süd qızı da, süd qardaş hökmündədir?\nBəli, süd qardaş hökmündədir.\nSual: Bir şəxs xanımının süd qızına şəhvət ilə toxunsa, öz qızına toxunmuş kimi hörməti-müsahərə hasil olar?\nSual: Bir qadın əmziyə südünü sağsa, əmziyin içində inək südü də olsa və bu süd başqa birinin kiçik uşağına içirilsə, bu uşaq südünü içdiyi qadının uşaqları ilə süd qardaş (bacı) olar?\nQadının südü, inək südündən çox isə süd qardaş (bacı) olar. Az isə süd qardaş (bacı) olmaz. Qadının südü qatıq edilsə, uşağa bu qatıq yedirilsə yenə süd qardaş (bacı) olmaz. (Mərakıl fəlah, Dürər, Tahtavi)\nSüd qardaşın bacısı\nSual: Süd oğlunun və ya süd qızının bacısı ilə evlənmək caizdir?\nSüd qardaş qızı\nSual: Süd qardaşının və ya öz qardaşının süd qızı ilə evlənmək caizdirmi?\nXeyr, caiz deyildir. Çünki qardaşınızın qızı deməkdir.\nSual: Oğlumun süd anasının qızı ilə evlənməyim caizdir?\nSual: Qardaşımın qızını əmizdirən qadının qızı ilə evlənmək caizdir?\nQardaşın süd qardaşı\nSual: Kiçik qardaşımın əmdiyi qadının qızı ilə və ya bu qadınla evlənməyim caizdir?\nSual: Oğlum bir qadını əmmişdi. Bu qadınla evlənməyim caizdir?\nBəli, oğlunun süd anası ilə evlənmək caizdir.\nSual: Süd qardaşımın yanında başı açıq dayana bilərəm?\nBəli. Normal qardaşınızdan fərqi yoxdur. Dinən qardaşınızın yanında necə dayana bilərsənizsə, onun yanında da elə dayana bilərsiniz.\nSual: Uşaqlarımızı bir-birinə süd qardaşı etməyin faydası və ya zərəri nə ola bilər? Nələrə diqqət etməyimiz lazımdır? Hər iki uşaq da bir-birinin anasını əmməsi lazımdırmı, yoxsa biri kafidirmi?\nSüd qardaşlıq ümumiyyətlə tövsiyə edilməz. Amma ehtiyac olarsa, yəni birlikdə böyümə kimi zərurətlər varsa, süd qardaş edilər. Birinin əmməsi kifayətdir. Əmən əmdiyi qadının bütün uşaqları ilə qardaş olar.\nSual: Uşağımız olmur. Xanımdan süd gəlməyə başladı. Kiçik bir qız uşağını əmizdirmişdi. Xanımım süd ana oldu?\nDoqquz yaşından böyük bakirə qızdan süd gəlsə, südünü bir uşağa əmizdirsə süd ana olar. Xanımınız da əmizdirdiyi uşağın süd anası olur. Südün gəlməsinə siz səbəb olmadığınız üçün, bu əmizdirilən qız uşağı sizin ögey süd qızınız olsa da əvvəlki xanımdan olan uşaqlarınız bu qadının əmizdirdiyi uşaqla süd qardaş olmaz. (Hindiyyə)\nSual: İslamiyyətdə övladlığa götürülən uşaq gerçək övlad olmadığı və ana-ataya naməhrəm olduğu üçün qız və ya oğlan uşağını süd övlad etməklə bundan xilas olmaq mümkündür?\nSüd övlad edilərsə mümkündür.\nSual: “Bu barədə xanımın süni bir şəkildə məməsindən süd alınıb uşağa içirilir və beləliklə özü və ərinin varsa sair uşağın və s. süd qohumu olurmuş” Belə bir üsul caizdir?\nQadının südü varsa caizdir. Əmən uşağın da iki yaşını keçməməsi lazımdır. Başqa yolu da vardır. Uşaq oğlandırsa qadın o uşağı böyük qardaşının xanımına əmizdirər, yaxud bacısına əmizdirər, beləcə qardaş (bacı) oğlu olar. Uşaq qızdırsa kişi eyni şeyi edər, yəni qardaşlarından birinin xanımına əmizdirər və ya bacılarından birinə əmizdirər, beləcə qız onun qardaş qızı olar.\nSual: Bu vəziyyətdə qardaşının xanımına əmizdirdiyi üçün süd əmməsinə görə qardaş uşağı olan bu uşaq ilə əbədi məhrəm olar? Yoxsa əgər böyük qardaşı ilə xanımı boşansalar qohumluq sona çatdığından bu uşaq ilə olan naməhrəmlikdə bitərmi?\nƏbədi məhrəm olar. Anası ilə əlaqəsi olmaz. O onun hər vaxt qardaş uşağıdır.\nSual: Atası Şafii, anası Hənəfi olan 2 yaşından kiçik bir qız uşağına Hənəfi olan bir xanım qaşıqla süd versə süd anası olar?\nHənəfiyə görə süd ana olar, Şafiiyə görə süd ana olmaz.\nSual: Dayımın oğlu ilə bacım süd qardaşdırlar. Biz 3 uşağıq onlar da 3 qardaşdır. Dayım oğlu və bacım evin ortancılıdırlar. Mən bacımın süd qardaşının böyüyü olana məhrəməm?\nƏgər, bacınız dayınızın xanımını əmmiş isə, dayınızın bütün uşaqları ilə qardaş olar. Dayınızın oğlu ananızı əmmişsə, əmən uşaq ananızın bütün uşaqları ilə qardaş olar.\nBacınızın süd qardaşının böyüyü sizə yaddır, naməhrəmdir, məhrəm deyildir. Onunla evlənə bilərsiniz.\nSual: Bir qızın böyük qardaşı xalasını əmmiş. Və o qız hal-hazırda xalasının oğlu ilə evləndi. Bunların vəziyyəti nədir?\nBir zərəri yoxdur. Süd qardaşı olmaz. Əgər qız xalasını əmsəydi, xalasının oğlu ilə evlənə bilməzdi. Böyük qardaşının əmməsinin əhəmiyyəti olmaz. Süd aşağı filan axmaz.\nSüd qardaşlıq səbəbi ilə təqlid\nSual: Hənəfi məzhəbindəki bir kimsə, evlənib uşaqları olduqdan sonra, xanımının özünün süd qardaşı olduğu meydana çıxsa nə edilməsi lazımdır?\nBir kişinin xanımı ilə süd qardaş olduqları, amma 1-2 dəfə əmmiş olduğu aydın olsa, Hənəfiyə görə nikahları pozular. Bunu qurtarmaq üçün digər məzhəblərdə bir çarə axtarılar. Məsələn; Şafii və ya Hənbəli təqlid edilir. Çünki Şafidə və Hənbəlidə ayrı-ayrı beş dəfə doyunca əmmədikcə süd qardaşı olmaz.\n“Artıq olan olmuş, evlənmişlər, uşaqları olmuş, ailəni dağıtmaq uyğun olmaz” deyərək evliliyə davam edilə bilməz. Belə hallarda, yalnız o barədə başqa bir məzhəbi təqlid edərək ailənin dağılmasının qarşısı alınar. Hənəfidə iki yaşından kiçik bir uşaq, bir qadını bir dəfə əmsə, o qadının bütün uşaqları ilə süd qardaş olar. Şafidə isə ayrı-ayrı beş dəfə doyunca əmməsi lazımdır. 2-3 dəfə əmərək süd qardaş olan belə ər-arvad, Şafii məzhəbini təqlid edərək evliliklərini davam etdirə bilərlər. Şafini təqlid etmədən evliliklərini davam etdirmələri mümkün olmaz.\n“Şafiyə görə süd qardaş olmaz” deyərək, bir Hənəfi süd qardaşı ilə evlənə bilməz. Ancaq, evləndikdən sonra süd qardaş olduqları meydana çıxmışsa, o vaxt bir ailənin dağılmaması üçün Şafii məzhəbi təqlid edilər. Belə bir zərurət olmadan süd qardaşla evlənmək caiz olmaz, nikah batil olar.\n[Hənəfi və Malikidə bir dəfə, bir qurtum əmməklə süd qardaş olar. Şafidə və Hənbəlidə isə ayrı-ayrı 5 dəfə doyunca əmməsi lazımdır. Şafidə iki yaşından yuxarı ikən əmən, süd qardaş olmaz. İmamı-Azəmə görə, 30 aydan, Malikiyə görə 26 aydan sonra əmən süd uşağı olmaz. Hənbəlidə, bir qövlə görə hər yaşda süd əmən süd qardaş olar.]\nSüd qardaşlığında yaş\nSual: Bir kişi xanımının südünü içsə, nikahına zərəri olar?\nNikahına zərəri olmaz, ancaq, qadın südünü zərurətsiz içmək caiz deyildir. Bilərək içmək günah olarsa da, böyük yaşda olan şəxs süd əmməklə süd uşağı və ya süd qardaşı olmaz. Hənbəlidə bir qövlə görə hər yaşda süd əmən süd qardaşı olar. İmamı-Azəmə görə 30 aydan, Maliki məzhəbində isə 26 aydan sonra əmən süd qardaşı olmaz. Hənəfi və Malikidə bir dəfə, bir qurtum əmməklə süd qardaşı olar. Şafii və Hənbəlidə isə ayrı-ayrı 5 dəfə doyunca əmməsi lazımdır.\nSual: Qardaşımın xanımı (Fatma) ata-nənəsini əmmişdir. Fatmanın bibisi oğlu Fatmaya məhrəmdir?\nBəli, məhrəmdir. Çünki Fatma nənəsini əmməklə nənəsinin süd qızı oldu, yəni bibisi ilə süd bacısı oldu. Bibisinin oğlu da bacısının oğlu olur. Bacı oğlu məhrəm olur.\nSüd qardaşla danışmaq\nSual: “Süd qardaş olan qadınla danışmaq haramdır” deyilir. Belə bir şey vardır?\nElə bir şey yoxdur. Süd qardaş öz bacısı kimidir, fəqət xəlvət vəziyyətində diqqətli olmaq lazımdır. Səadəti-Əbədiyyə kitabında deyilir ki:\nƏbədi məhrəm olan 18 qadından biriylə xəlvət caiz isə də, yalnız süd qardaşla və gənc qayınana və ya gəlinlə fitnə şübhəsi olarsa məkruhdur. Xəlvət, bağlı bir otaqda tək qalmaqdır.\nSüd ataları fərqli olsa\nSual: Əri öldükdən və ya özünü boşadıqdan sonra başqasına ərə gedən bir qadını bir oğlan ilk evliliyi zamanı əmsə, bir qız da yeni əriylə evliykən əmsə, bu oğlan və qız bir-biriylə evlənə bilər?\nXeyr. Eyni qadından əmən oğlan ilə qız süd ataları başqa olsa və başqa illərdə əmmiş olsalar belə bir-biriylə və bir-birinin uşaqları və nəvələri ilə evlənə bilməzlər. (S.Əbədiyyə)\nSüd uşağın ana və ataları\nSual: Bir qadının südünü əmərək onun süd övladı olan uşağın öz anasıyla süd atası və öz atasıyla süd anası məhrəm olur?\nXeyr, məhrəm olmaz. Yəni, öz anasıyla öz atası və süd anasıyla süd atası ayrılarsalar, öz anasıyla süd atası, öz atasıyla da süd anası evlənə bilərlər.\nSual: Süd qardaşlıqda ölçü nədir?\nBu beytdə bildirilmişdir:\nSüd ana-ata qohumlarının hamısı,\nSüd uşaq övladı, zövc və ya zövcəsi.\nBirinci misranın şərhi belədir:\nBir uşaq bir qadından süd əmərsə, əmdiyi qadın onun süd anası olur, qadının əri süd atası olur. Eynilə qanla olan qohumluq kimi olur. Süd anasının bacısı xalası olar, qardaşı dayısı olur. Süd anasının anası nənəsi olar. Süd anasının bütün uşaqları onun bacı-qardaşı olur, bunların uşaqları da qardaş uşaqları olar. Yəni, süd anasının nəvələri bunun qardaş uşaqları olur. Heç biriylə evlənə bilməz. Süd atasının qohumları da eynidir. Süd atasının qardaşları əmisi, bacıları bibisi olur. Süd atasının atası onun babası olur. Nəvələrinin hamısı onun bacı-qardaş uşaqları olar.\nİkinci misranın şərhi belədir:\nSüd övladın özü kimi, onun uşaqları da süd anaya, süd ataya məhrəmdir. Süd qızın əri, süd oğlanın xanımı da süd anaya, süd ataya məhrəmdir.\nSüd qardaşın süd qızı da məhrəm olur.\nBir qayda da belədir: Bir qadını bir uşaq əmsə, o uşağa bu qadının bütün uşaqları məhrəmdir, hamısı süd bacı-qardaş olur. Süd əmizdirən qadına isə yalnız əmizdirdikləri məhrəm olur, əmizdirmədikləri məhrəm olmaz.\nSüd qardaşın qızı\nSual: Mən doğulmadan əvvəl anam bibimi əmizdirmişdi. Bibimin qızıyla evlənə bilərəmmi?\nƏmizdirəndə bibiniz, ananızın qızı, yəni sizin bacınız olur. Onun qızı da sizin bacınızın qızı olur. Bacı qızı ilə evlənmək olmaz. Onun qızının qızıyla da evlənmək olmaz.\nSual: Saytınızda, “Bir kişi süd xala və süd bibisiylə, bir qadın da süd əmi və süd dayısıyla evlənə bilməz” deyə yazılır. Bunlar necə olur? Örnək verə bilərsiz?\nBir qız bir qadını əmsə, o qadının süd qızı olur. Bu süd qız əmdiyi qadının bütün uşaqlarına süd bacı olur. Bu qadının kişi övladlarının uşaqlarına süd bibi, qız övladlarının uşaqlarına isə süd xala olur.\nBir oğlan uşağı bir qadını əmsə, o qadının süd oğlu olur. Bu süd oğlan əmdiyi qadının bütün uşaqlarına süd qardaş olur. Bu qadının kişi övladlarının uşaqlarına süd əmi, qız övladlarının uşaqlarına isə süd dayı olur.\nSüd atasının bacısına süd bibi, qardaşına süd əmi deyilir. Bunun kimi süd anasının qardaşına süd dayı, bacısına süd xala deyilir.\nSüd xala, süd bibi, süd əmi, süd dayı, öz xalamız, bibimiz, əmimiz və dayımız kimi bizə məhrəmdir. Atamızın və anamızın süd bibi, süd xala, süd əmi və süd dayıları da bizə eyni şəkildə məhrəmdir.\nSüd atanın xanımı\nSual: Süd atam yeni bir qadınla evləndi. Bu qadın mənə məhrəmdir?\nBəli, məhrəmdir. Öz atanızın xanımı kimi olur.\nSüd oğlun xanımı\nSual: Süd oğlumun xanımı mənə məhrəmdir?\nBəli, məhrəmdir. Öz gəlininiz kimidir.\nSüd qardaşın qardaşı\nSual: Anamdan süd əmən qızın anasıyla və ya bacısıyla evlənməyim caizdir?\nSual: Könüllü qadınların verəcəyi südlərlə süd bankı qurulur. Südü olmayan analar bu südlərdən alaraq körpələrini bəsləyirlər. Bunun dinən bir zərəri olar?\nBir qadının südünü içən körpə onun süd uşağı olur. Bu qadının südünü əmən bütün uşaqlarla da süd qardaş olur. Evlənmə baxımından süd qardaş öz qardaş kimidir. Süd əmilən ananın heç bir uşağıyla evlənə bilməz. Belə bir süd bankından hər körpəyə təsadüfi verilərsə, gələcəkdə bilmədən süd qardaşıyla evlənənlər ola bilər. Bu haram olur. Tibbi cəhətdən də uşaqların xəstə olmasına səbəb olar. Ona görə də südlər bir-birinə qarışdırılmaması lazımdır. Hansı anadan süd alındığı və kimlərə verildiyi qeyd edilərsə, tutulan bu qeydlər südü alınan anaya və süd verilən körpənin yaxınlarına verilərsə, süd qardaşla evlənməyin qarşısı alınmış olar.\nSüd qardaşlıq üçün\nSual: Hənəfidə süd qardaşlıq üçün ən az nə qədər süd əmmək lazımdır? Qadın südü, əmziklə, qaşıqla və ya inək südünə qarışdırılıb körpəyə verilsə yaxud körpə, südlə bişmiş yeməkdən yesə, süd qardaşlıq gerçəkləşmiş olur?\nİki yarım yaşından kiçik uşaq bir damcı süd əmsə süd qardaşlıq olur. Hətta qadın südü körpənin burnuna damcıladılarsa və ya qaşıqla, əmziklə verilsə də süd qardaşlıq olar. Əmzikdə inək südü varsa, inək südü qadının südündən azsa yenə süd qardaşlıq olur.\nQadın südüylə bişmiş yeməyi yeməklə süd qardaşlıq olmaz. Süd bişməmişsə və yarıdan çoxdursa süd qardaşlıq olur.\nSual: Bir uşaq ölmüş qadının südünü əmsə, o qadının uşaqlarıyla süd bacı-qardaş olarmı?\nQocanın süd qardaşlığı\nSual: Subay qadınam. Bacımın evindən başqa qalacaq yerim yoxdur. Mənə yad olan bacımın əri ilə eyni evdə yaşamaq məcburiyyətindəyəm. Ehtiyac halında məzhəb təqlidi caiz olduğuna görə, Hənbəli məzhəbini təqlid edərək bacımın südünü əmib, bacımın ərinin süd qızı ola bilərəm?\nZərurət olanda məzhəb təqlidi caizdir. Hənbəlidə hər yaşda əmən süd qızı olar. Ancaq Şafiidə və Hənbəli məzhəbində ayrı-ayrı 5 dəfə doyunca əmmək lazımdır. İkinci bir xüsus da, böyük bir kimsənin, anasının südünü belə əmməsi caiz deyildir. Əgər haramı mübah edəcək bir zərurət varsa, o halda Hənbəli məzhəbini təqlid edib, bacınızı beş dəfə doyunca əmsəniz, bacınızın ərinin süd qızı ola bilərsiniz.\nSual: Evlənməmiş bir qızdan süd əmilsə, süd qohumluğu gerçəkləşmiş olar?\nEvlənməmiş qızdan ümumiyyətlə süd gəlməz. Sarı maye gələrsə süd hökmündə olmaz. Çünki din kitablarında belə yazılır:\nMəcmuəyi-Zühdiyyədə deyilir ki: Süd ancaq doğuş edə bilən qadından gələr. Doğuş etməmiş kiçik qızın məməsindən çıxan mayenin süd olacağına hökm verilməz. Bu səbəblə bakirə qızın döşündən çıxan sarı suyun əmizdirilməsiylə nikahın haramlığı sabit olmaz. (İbni Abidin)\nBakirə qadının döşündən çıxan sarı suyu əmməklə süd qohumluğu olmaz. (Əl-fiqhi ələl məzahibil-ərbəa)\nÇox nadir də olsa subay qızın döşündən süd gələ bilir. Çünki, Neməti İslam kitabında, “Doqquz yaşında olan bakirənin döşlərindən süd gəlsə, bu südlə süd qohumluğu hökmü sabit olar” deyilir.\nSüd qardaşın anası\nSual: “Əmənin, əmizdirənə öz şəxsi və füruu (uşaqları) haram, əmizdirənin isə, usul (ana, ata, baba və nənələri) və füruu haramdır deyilir. Bu nə deməkdir? Məsələn; anamı əmən birinin anasıyla və qızıyla evlənə bilərəm?\nBir uşaq bir qadını əmərsə, o uşaq o qadınla evlənə bilməz, çünki o qadın onun süd anasıdır. Bu uşağın uşaqları da, bu qadınla evlənə bilməz, çünki əmizdirən qadın onların nənələri olur.\n“Əmizdirənin isə, əmənə usul və füruu haramdır” demək, “Əmən uşaq, əmdiyi qadının ana, ata, baba və nənələriylə, oğulları, qızları və nəvələriylə evlənə bilmədiyi kimi, bu qadını əmən yad qadınlarla da evlənə bilməz” deməkdir.\nBir kişi öz anasından süd əmən süd qardaşının anası və bacısıyla evlənə bilər. (S.Əbədiyyə)\nBilmədən süd qardaşla evlənmək\nSual: Məzhəbsiz bir din adamı, “Bilmədən süd qardaşıyla evlənən 4-5 uşağı olmuşdur. Bu günə qədər nikahsız yaşamış, zina etmişlər. Mənə bu soruşuldu. Mən də fiqhi sualları bir xocaya soruşun dedim” deyir. Bu evlilik zina olmuşdur?\nBelə deməsindən onun həqiqətən fiqhi mövzuları bilmədiyi aydın olur. Çünki süd qardaş olduqlarını bilmədən evlənmək günah olmaz. “Zina etmişlər” deməsi çox səhvdir. Cənabı Haqq heç kimi gücünün çatmadığı bir şeydən ötəri məsul tutmaz. Ortada qəsdli edilən bir iş yoxdur. Bir kimsənin içdiyi südün içində spirt olduğu sonradan meydana çıxsa, bunu içən haram işləmiş olmaz. Fiqh kitablarında belə şeylərin üzr olduğu, günah olmadığı bildirilir.\nYoxa çıxan, illərlə gəlməyən ərinin öldüyü və ya üç talaq verdiyi xəbərini ədalətli bir Müsəlmandan öyrənən qadın başqasıyla evlənə bilər. Öldüyünü eşidib və ya boşadığını bildirən məktubunu alıb, başqasıyla evləndikdən sonra birinci əri gəlsə, ikincisinin nikahı batil olar. (Neməti İslam) [İlk ərini öldü zənn etdiyi üçün başqasıyla evlənməsi günah olmur. Süd qardaş olduqları sonradan meydana çıxanda ilk evlilikləri niyə günah olsun?]\nNikah pozulmuşsa, məsələn, süd qardaş olduqları meydana çıxmışsa, qazı dərhal onları boşayar. Ər, qadından bir şey istəyə bilməz. (Hindiyyə)\nƏr-arvadın süd qardaş olduqları birinin və ya hər ikisinin bir dəfə əmmiş olduğu aydın olarsa, Hənəfi məzhəbinə görə nikahları pozular. Ya ayrılarlar, yaxud Şafii məzhəbini təqlid edərlər. Əgər doyana qədər beş dəfə əmmişsə, Şafii məzhəbini təqlid də mümkün olmaz. Ayrılmaları lazım olar. (S.Əbədiyyə)\nXoca, zina etmişlər demədən, “Mən bilmirəm, bunu bilən bir xocaya soruşun” desəydi, məqsədə uyğun olardı. Amma o, “Zina etmişlər” deyərək məzhəbsizliyini və cahilliyini göstərmiş olur.\nEyni qadından süd əmmək\nSual: Bir qadın bir-birinə yad olan qız və oğlan uşaqları əmizdirsə, əmizdirdiyi uşaqlar böyüyəndə bir-birləriylə evlənə bilərmi?\nEyni qadından əmən uşaqların hamısı süd bacı-qardaş olar. Biri digəriylə evlənə bilməz.\nSüd ananın nəvəsi\nSual: Süd anamın oğlundan və ya qızından olan qızıyla, yəni süd anamın nəvəsiylə evlənməyim caiz olar?\nCaiz olmaz, çünki süd ananızın nəvələri sizin qardaş uşaqlarınız olur. Qardaş uşağı ilə evlənmək olmaz.\nBöyük qardaşımın süd qardaşı\nSual: Böyük qardaşımın süd qardaşıyla və ya süd anasıyla evlənməyim caizdir?\nQoca qadından süd gəlməsi\nSual: Bir körpə qoca bir qadını əmsə, qadının da südü gəlsə körpə bu qadının süd uşağı olar?\nBəli, süd uşağı olar. Bunun kimi, 9 yaşındakı bir qız uşağını da əmsə, onun da südü gəlsə, bu qızın da süd uşağı olar.\nSual: Yeddi yaşındakı bir oğlan uşağı bir qadını əmsə, o qadının qızıyla evlənə bilər?\nYeddi yaşında əməndə, süd qardaş olmaz. O qadının qızıyla evlənə bilər. Çünki iki və ya iki yarım yaşından sonra əməndə süd qardaşlıq gerçəkləşmir.\nSüd qardaşın süd qızı\nSual: Süd qardaşın süd qızıyla evlənmək caizdir?\nO da süd qardaş uşağı olur. Evlənmək caiz olmaz.\nAnanın süd qardaşı\nSual: Ananın süd bacısıyla evlənmək caizdir?\nXeyr, caiz deyildir. O qadın onun xalası olur. Xalayla evlənmək olmaz.\nOğlunun süd anası\nSual: Oğlunun süd anasıyla evlənmək caizdir?\nSual: Ölmüş süd atamın, südünü əmmədiyim xanımı ilə evlənməyim caizdir?\nXeyr, caiz deyildir. Süd atanın bütün xanımları sizin süd ananız sayılır.\nSual: Süd oğlumun boşadığı qadınla evlənməyim caizdir?\nXeyr, caiz deyildir. O qadın sizin gəlininiz sayılır. Gəlinlə evlənmək olmaz.\nBacımın əmizdirdiyi qız\nSual:Bacımın əmizdirdiyi qızla evlənməm caizdir?\nXeyr, caiz deyildir. O qız sizin qardaş qızınız olar. Qardaş uşağıyla evlənilməz.\nOğlumun süd anası\nSual: Oğlumun süd anasının qızıyla evlənə bilərəm?\nBəli, zərəri olmaz.\nNənəmin süd qızı\nSual: Ana nənəmin və ya nənəmin əmizdirdiyi qızla evlənə bilərəm?\nXeyr, evlənə bilməzsiniz. Çünki ana nənənizin əmizdirdiyi qız sizin xalanız, nənənizin əmizdirdiyi qız da bibiniz olur. Bibi və xalayla evlənmək olmaz.\nSüd qardaşımın süd qızı\nSual: Süd qardaşımın süd qızıyla evlənə bilərəm?\nXeyr, evlənmək olmaz, çünki o qız sizin qardaş uşağınız olur.\nBöyük qardaşının süd qızı\nSual: Böyük qardaşımın və ya bacımın süd qızıyla evlənə bilərəm?\nXeyr, evlənə bilməzsiniz, çünki onlar sizin qardaş uşaqlarınız olur.\nSüd atanın oğlu\nSual: Süd atamın başqa qadından olan oğlu ilə evlənə bilərəmmi?\nXeyr, evlənə bilməzsiniz, çünki süd ata həqiqi ata hökmündədir, onun oğulları da qardaşınız deməkdir. Qardaşla evlənmək olmaz.\nXanımının süd qızı\nSual: Bir qadın bir qızı əmizdirir. Qız evlənəcək yaşdadır. Bu qızla evlənsəm onun süd anası mənə yaddır? Tərsinə süd anasıyla evlənsəm, bu qız mənə yad olar?\nQadınla evlənəndə o qadının süd qızı da sizin süd qızınız olmuş olar. Yad olmaz. Tərsinə qızla evlənsəniz, o qadın sizin ananız hökmündə olar.\nSual: Anamın və ya bacımın əmizdirdiyi uşağın bacısıyla və ya süd qardaşıyla evlənə bilərəm?\nBəli, evlənə bilərsiniz. Sadəcə ananızın və ya bacınızın əmizdirdiyi qızla evlənə bilməzsiniz.


Elinanın intihar etdiyi məktəbin keçmiş direktoruna HÖKM OXUNDU - Modern.Az Azərbaycan və dünya xəbərləri\n24 Oktyabr 2019, 12:31 | HADİSƏ\nElinanın intihar etdiyi məktəbin keçmiş direktoruna HÖKM OXUNDU\nBu gün 162 saylı orta məktəbin intihar etmiş şagirdi Elina Hacıyevanın ölümündə təqsirləndirilən keçmiş direktor Sevinc Abbasovaya 2 il 2 ay 14 gün azadlığın məhdudlaşdırılması cəzası kəsilib.\nModern.az xəbər verir ki, hökmü Səbail rayon Məhkəməsi çıxarıb.\nHakim Azər Tağıyevin sədrliyi ilə keçirilən prosesdə sabiq direktorun vəkili Sadiq Bağırov ittihamları qəbul etmədikləri bildirib.\nVəkil zərərçəkmişin həm keçmiş direktor, həm də Təhsil Nazirliyinə qarşı 100 min manatlıq mülki iddiasına da etiraz edib:\n“Sevinc Abbasovanın əməlində cinayət tərkibi yoxdur. Ona verilən ittihamlar nə istintaqda sübut olundu, nə də məhkəmədə. Ona görə də Sevinc Abbasovaya bəraət verilməsini xahiş edirəm”.\nS.Abbasova özü də son sözündə bəraət istəyib. Deyib ki, o, 25 ilin müəllimidir, həm məktəbdə, həm də universitetdə dərs deyib: «Həmişə işimə məsuliyyətlə yanaşmışam. Test imtahanı ilə direktorluğa qəbul olmuşam. 625 namizəd içində direktor təyin olunan 12 nəfərdən biri oldum. Direktor olduğum 3 il ərzində məktəbin nəticələrində xeyli irəliləyiş olub. İşimə heç vaxt səhlənkar yanaşmamışam”.\nHökmə əsasən, Sevinc Abbasovaya saat 23:00-dan 07:00-a qədər yaşadığı evdən çıxmaq qadağan olunub. O, elektron qolbaq taxacaq.\nBundan başqa sabiq direktor Elinanın anasına 18 min 500 manat təzminat da ödəməlidir.\nElinanın ailəsi və vəkilləri hökmlə razı olmadıqlarını və apelyasiya şikayəti verəcəklərini deyiblər.\nBakıdakı 162 saylı məktəbdə oxuyan Elina Hacıyeva bu il aprelin 4-də özünü üçüncü mərtəbədən atıb, yaralı vəziyyətdə xəstəxanaya çatdırılsa da, sonradan (aprelin 6-da) vəfat edib.\n«Məktəbin direktoru Sevinc Abbasova Cinayət Məcəlləsinin 143 (təhlükədə qoyma) və 314.2-ci (səhlənkarlıq-ehtiyatsızlıqdan zərərçəkmiş şəxsin ölümünə səbəb olduqda) maddələri ilə təqsirləndirilən şəxs qismində cəlb olunub və məhkəmənin qərarı ilə barəsində ev dustaqlığı qətimkan tədbiri seçilib»,-Baş Prokurorluq bildirmişdi.


Kəskin Eritroid Lösemi (AML-M6) - Eritrolösemi - Saf Eritroid Lösemi - Konsultasyon.net\nAna səhifə Lösemi Kəskin miyeloid lösemi Kəskin Eritroid Lösemi (AML-M6)\nKəskin eritroid lösemi (AML-M6) kəskin miyeloid lösemi nadir bir formasıdır ki, bu da bütün kəskin miyeloid lösemi hallarının 5% -dən azını təşkil edir. Kəskin eritroid lösemi üstünlük təşkil edən eritroid yayılması ilə xarakterizə olunur və mövcud Ümumdünya Səhiyyə Təşkilatının (ÜST) təsnifat sxemində 2 alt növü var. Bunlar eritrolökemiya (AML-M6a) və saf eritoid lösemiyası (AML-M6b).\nKəskin eritroid lösemi əvvəllər Di Guglielmo sindromu adlanırdı. Kəskin eritroid lösemi diaqnozunda orta yaş 57-dir. Xəstəlik kişilərdə daha çox rast gəlinir.\nKəskin eritroid lösemi alt tipləri\nBu alt növ, sümük iliyi nüvəli hüceyrələrin ən azı 50% -nin eritroid mənşəli, eritoid olmayan komponentin isə 20% mieloblasta sahib olması ilə müəyyən edilir. Kəskin miyeloid leykemiyalarının təxminən 3-4% -ni təşkil edir.\nSümük iliyi biopsiya epizodları adətən yetişməmiş hüceyrə qrupları və ya təbəqələri və normal hematopoetik komponentlərin azalması ilə hiperselülərdir.\nEritroid seriyası displastikdir və sola sürüşür, lakin ümumiyyətlə olgunlaşmanın bütün mərhələlərində olur.\nMiyeloblastların bəzilərində sitoplazmatik qranullar göstərilə bilər. Bəzən Auer barları mövcud ola bilər.\nSümük iliyi dəmir mağazaları tez-tez artır və ring sideroblastlar mövcud ola bilər.\nQan smearları, şistositlər, gözyaşardıcı damarlar və makrositlərin olması ilə anisopoikilositoz göstərir. Bazofil punktuasiya mövcuddur. Granulositik seriyalar hipoqranulyasiya və hiposentrasiya göstərə bilər. Nəhəng və / və ya hipoqranulyar trombositlər çox vaxt olur. Çox sayda nüvəli qırmızı qan hüceyrəsi və partlayış tez-tez olur.\nCD13, CD33, CD117 adətən müsbətdir.\nEritroblastlarda miyeloid antijenləri yoxdur, lakin glikoforin A üçün müsbətdir.\nPartlayışın artması ilə eritrosemiemiya ilə odadavamlı anemiya arasındakı fərq vacibdir. Məsələn, 51% eritrodu və 20% mieloblast olan bir sümük iliyi nümunəsi eritrolökemi diaqnozu qoyulur. Bununla birlikdə, 49% eritoid xəbərdarlığı və 15% mieloblast olan bir sümük iliyinə artan partlayışlarla birlikdə odadavamlı anemiya diaqnozu qoyulur.\nKəskin eritroid lösemi bir çox sitogenetik xüsusiyyətləri miyelodisplastik sindromla bölüşür. 5 və 7-ci xromosomların qismən itirilməsi və ya monosomiyası, 8, 16 və 21-də xromosomlarda anormallıqların izlənildiyi, kəskin eritrosit leykemiyalarında bildirilən ən çox yayılmış xromosom aberrasiyasıdır.\nSaf Eritroid Lösemi (AML-M6b)\nBu alt növ, sümük iliyi nüvəli hüceyrələrin 80% və ya daha çoxu eritoid prekursorları olaraq təyin olunur. Saf eritoid lösemi eritrolökemiya növünə nisbətən daha az yaygındır. Bütün kəskin miyeloid leykemiyalarının 1% -dən azını təşkil edir. Saf eritoid lösemi eritrolökemiyadan daha pis bir proqnoza malikdir.\nSaf eritoid lösemi xüsusiyyətləri:\nÜmumiyyətlə, polineziya displazi, xüsusən dizertropoez, ümumi sümük iliyi xüsusiyyətləridir. Bunlara meqaloblastik dəyişikliklər, nüvə qönçələnməsi və parçalanma, çox nüvəlik və eritoid prekursorlarında bazofil punktuasiya daxildir. Hipoqranulyasiya, anormal nüvə seqmentasiyası və nəhəng formalara granulositik seriyalarda rast gəlmək olar. Ayrı-ayrı nüvələr mikromaqakaryositləri və meqakaryositlər az rast gəlinmir.\nQan smearları, şistositlər, gözyaşardıcı damcılar və makrositlərin olması ilə anisopoikilositozu göstərir. Bazofil punktuasiya mövcuddur. Granulositik seriyalar hipoqranulyasiya və hiposentrasiya göstərə bilər. Nəhəng və / və ya hipoqranulyar trombositlər çox vaxt olur. Çox sayda nüvəli qırmızı qan hüceyrəsi və partlayış tez-tez olur.\nFərqli eritoid partlamaları glikoforin A ilə müsbət, MPO və miyeloid markerlərlə mənfi olacaqdır.\nBəzi saf eritoid lösemi hallarında BCR-ABL1 Füzyon genini daşıyan tapıldı, ancaq bu pozğunluqla bağlı hələ heç bir xüsusi molekulyar anormallıq olmamışdır.\nSaf eritoid lösemi (AML-M6b) meqaloblastik anemiyadan fərqlənməlidir. Eritoid sol sürüşməsi və meqaloblastik anemiyada displastik dəyişikliklər təmiz eritoid lösemi qədər ağır deyil. Ayrıca, megaloblastik anemiyada tez-tez B 12 vitamini və ya folat çatışmazlığına dəlil olur, halbuki saf eritoid lösemiyasında B 12 vitamini və folatın serum səviyyələri normal və ya yüksəlir. Saf eritoid löseminin diferensial diaqnozuna kəskin lenfositik lösemi, minimal dərəcədə fərqlənmiş kəskin miyeloid lösemi, yetişməmiş kəskin miyeloid lösemi və kəskin meqakaryoblastik lösemi daxildir.\nKəskin eritroid lösemi simptomları (eritrosemiya)\nXəstələr ümumiyyətlə anemiya, trombositopeniya (aşağı trombositlər) və leykopeniya (aşağı lökositlər) ilə əlaqəli simptomlarla bir həkimə müraciət edirlər. Bu simptomlar aşağıdakıları əhatə edə bilər:\nZəiflik, tez yorulmaq\nSolğun dəri tonu\nAsan qanaxma və qanaxma\nKəskin eritroid lösemi (eritrosemiya) diaqnozu\nKəskin eritroid lösemi diaqnozu üçün istifadə olunan üsullar digər lösemi növləri ilə eynidir. Tam qan sayı, periferik smear və sümük iliyi biopsiyası qəti diaqnoz üçün vacib testlərdən biridir. Bundan əlavə, sitogenetik testlər daha ətraflı tədqiqat üçün istifadə edilə bilər. Bu testlərin nə üçün istifadə edildiyi kəskin miyeloid lösemi məqaləmizdə ətraflı izah edilmişdir.\nKəskin eritroid lösemi (eritrosemiya) müalicəsi\nKəskin eritroid lösemi üçün müalicə ümumiyyətlə digər kəskin miyeloid lösemi növləri ilə eynidır. Cytarabine, daunorubicin və idarəubisindən ibarət olan kemoterapi müalicədə çox vaxt üstünlük verilir. Allogeneik sümük iliyi transplantasiyası bu xəstəliyin müalicəsində ən yaxşı seçim olaraq görülür. Ancaq allojenik sümük iliyi transplantasiyasının tətbiqi bir çox şərtdən asılıdır. Bu səbəbdən hər bir xəstədə bu müalicə seçimindən istifadə etmək mümkün olmaya bilər.\nKəskin eritroid lösemi (eritrosemiya) proqnozu\nProqnoz haqqında məlumat məhduddur, çünki nadir lösemi növüdür. Ancaq lösemi bu növü üçün proqnoz ümumiyyətlə zəifdir. Saf eritoid lösemi eritrolökemiyadan daha pis bir proqnoza malikdir. 2014-cü ildə edilən bir araşdırmada ortalama həyat 8 ay olaraq təyin olundu. Survival müddəti və müalicəyə cavab çox amillərdən asılı olaraq dəyişir. Xəstənin anomaliyaları sağ qalmağı və müalicəyə reaksiyasını təsir edən vacib amillərdir.


İlham ƏLİYEV: “Regionda yeni inkişaf olmalıdır. Azərbaycan buna hazırdır”\n16:55 26 Oktyabr 2021\nEyni zamanda, Minsk qrupunun həmsədrləri işğal olunmuş ərazilərə dəfələrlə səfər etmişlər və Ermənistan rejiminin hərbi cinayətlərinin şahidi olmuşlar. Şəhərlərimizin tam dağıdılmasının şahidi olmuşlar. Söhbət yalnız Ağdam və Füzulidən getmir, Cəbrayıl da eyni vəziyyətdədir. Kəlbəcər və Laçında onlar bəzi evlərdən yalnız məskunlaşmaq üçün istifadə edirdilər. Qubadlı ilə Zəngilanda onlar suriyalı erməniləri yerləşdirməyi planlaşdırırdılar və onlardan muzdlular kimi istifadə edirdilər. Əlimizdə ermənilərin istifadə etdiyi muzdlular barədə saysız-hesabsız faktlar var. Mən artıq dedim ki, oranın sakinləri əslində kimlərdir və bunu təkrar etmək istəmirəm. Lakin əlimizdə pasportlar var. Həbsxanalarımızda əcnəbilər var. Bir sözlə, bütün bunlar böyük sual doğurur. BMT-nin Təhlükəsizlik Şurasının qətnamələrinə, ATƏT-in qərarlarına, digər beynəlxalq təşkilatların qərarlarına baxmayaraq, bu qədər illər ərzində münaqişə niyə həll olunmurdu? BMT Təhlükəsizlik Şurasının üç daimi üzvü öz imkanlarından, potensialından istifadə edə bilmədi ki, ermənilər çıxmağa məcbur olsun. Hətta bəzi ərazilərdən çıxara bilmədi. Onlar bacarmadı, yoxsa istəmədi? Bu, açıq sual olaraq qalır. Lakin hazırda bu, artıq fərq etmir. Münaqişə həll olunub. Azərbaycan bunu hərbi-siyasi vasitələrlə etdi. Tez-tez sizdən və rəhbərlərinizdən, eləcə də yüksək rütbəli rəsmilərinizdən eşidirdim ki, münaqişənin hərbi həlli yoxdur. Mən isə deyirdim: Var! Tarix göstərdi ki, mən haqlı idim. Var idi! Fikrimcə, "hərbi variant yoxdur” deyənlərin indi özləri anlayır ki, var idi, çünki onlar, sadəcə, mövcud vəziyyəti olduğu kimi saxlamaq istəyirdilər.\nMinsk qrupunun həmsədri olan ölkələrin prezidentlərinin bəyanatları olub. Məncə, bu, təxminən on il əvvəl baş verib. Biz həmin bəyanata dəstək verdik, çünki o, müəyyən ümidlər yaratdı. Onlar birgə bəyannamə ilə çıxış etdilər və bildirdilər ki, status-kvo qəbuledilməzdir. Biz dedik: "Bəli. Yaxşı bəyanatdır. Gəlin onun üzərində işləyək”. İndi isə bunu Ermənistana deyin. Mən sizə və sələflərinizə nə qədər deyirdim ki, gedin, deyin ermənilərə çıxsınlar. Onlara təzyiq göstərin. Mən ölkələrinizin yüksək rütbəli rəsmilərinə bunu dəfələrlə deyirdim: "Gedin, deyin onlara, təzyiq göstərin, hələ ki, gec deyil!” Lakin nə baş verdi? Müəyyən vaxt keçdi, ölkələrinizin liderləri bu sözləri dəyişməyə başladılar. Onlar artıq status-kvonun qəbuledilməzliyi barədə danışmadılar. Onlar dedilər ki, status-kvo dayanıqlı deyil. Bu, o deməkdir ki, status-kvo onlar üçün qəbul ediləndir. Bunu hansı başqa formada izah edə bilərik. Onlar Akvildə, Muskokada söylədilər ki, status-kvo qəbuledilməzdir. Sonra da onlar dedilər ki, status-kvo dayanıqlı deyil. Bu, o deməkdir ki, status-kvo artıq qəbul edilir. Bir çox siyasətçilər hesab edirdilər ki, sülhün qorunması üçün yeganə yol status-kvonun qalmasından keçir. Biz isə bunu dəyişdik. Biz göstərdik ki, status-kvo güc yolu ilə, şücaət, müdriklik, siyasət, səylərin səfərbər olunması, Azərbaycan xalqının həmrəyliyi, Azərbaycan hökumətinin iradəsi, Azərbaycan xalqının əzmkarlığı, Azərbaycan əsgərinin müzəffərliyi sayəsində dəyişdirilə bilər. Haqlı olduğumuzu göstərdik.\nHazırda isə Rusiya sülhməramlıları oradadırlar, öz fəaliyyətinə başlayıblar. Vəziyyət müəyyən dərəcədə sabitdir. Baxmayaraq, indi mənə məlumat verilib ki, dünən ya erməni yaraqlıları, yaxud "Ermənistan ordusu” adlandırdıqları qalıqlar tərəfindən bəzi terror aktları törədilib. Bu, əlbəttə ki, narahatlıq doğurur. Mənə elə gəlir ki, Ermənistan yenidən başlamağa heç bir vəchlə cəhd etməməlidir. İki gün öncə şanlı Qələbəmizə həsr olunmuş hərbi paradda mən söylədim ki, əgər Ermənistan faşizmi yenidən baş qaldırarsa, biz onun başını dəmir yumruqla əzəcəyik. Buna görə onlar çox diqqətli olmalıdır ki, hər hansı hərbi əməlləri planlaşdırmasınlar. Bu dəfə biz onları tamamilə darmadağın edəcəyik. Bu, heç kəs üçün sirr qalmalı deyil. Lakin ümid edirəm ki, bu, baş verməyəcək. Bir sözlə, sülhməramlıların missiyası qüvvədədir. Bilirsiniz ki, sülhyaratma əməliyyatları müzakirə olunmuş razılaşmanın, Madrid prinsiplərinin bir hissəsidir. Lakin biz bunu heç zaman ciddi müzakirə etməmişik. Anji bir veteran kimi bunu bilir. Biz həmin mövzuya hətta heç vaxt toxunmamışıq.\nLakin, əlbəttə ki, bu, həmçinin Paşinyan rejimindən, yaxud da həmin rejimi devirəcək dairələrdən asılı olacaq. Hesab edirəm ki, beynəlxalq ictimaiyyət Ermənistana birbaşa mesaj verməlidir. Birincisi, gələcəkdə heç zaman Azərbaycan xalqının hissləri ilə oynamasın, yoxsa ağır cəzadan yaxa qurtara bilməyəcəksiniz! Biz səbirliyik. Biz hazırlaşırdıq. Biz bütün işləri lazımınca apardıq. İyulda ilk erməni təxribatına cavab vermədik, yəni dövlət sərhədini keçmədik, halbuki, bunu edə bilərdik. Biz avqustdakı ikinci erməni təxribatına səbirlə yanaşdıq. O vaxt onlar insanlarımızı qətlə yetirmək üçün diversiya dəstəsi göndərdilər. Lakin üçüncü dəfə, sentyabrda biz cavab tədbirlərinə keçdik. Elə cavab verdik ki, onların Ermənistan ordusunu və demək olar ki, erməni dövlətini məhv etdik və ərazimizdə cinayət rejiminə son qoyduq, erməni millətçilərinin üzdəniraq "artsax” xülyalarını dağıtdıq. O, mövcud deyil. Paşinyan deyirdi ki, "Qarabağ Ermənistandır”. O, səhv etdi və layiqli cəzasını aldı. O, bu alçaltmaya layiqdir. Xalqımız, ölkəmiz qələbə qazandı, çünki həqiqət və beynəlxalq hüquq bizim tərəfimizdə idi.


Günahsız həyat » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 6-05-2016, 18:30\nSəs ver: -Həyat\ninsana nə yaxşılıq, nədə pislik etməyib.Çünki ona bu ixtiyar verilməyib.Amma insan həyata həm yaxşılıq həmdə pislik edə biləcək ixtiyardadır və edir. İnsanlar həmişə belədir,pis vəziyyətə düşərkən vəzifələrini unudurlar,Allaha üsyan edərək,həyatı pisləyirlər. Əslində olan isə,həyat bizə,özü belə bilmədən,köməklik göstərir. Bizə öz qucağında yer verir,bizlər və ailəmiz onun içərisində formalaşırıq. Və ən əsasda,azad yaşama hüququ bəxş olunur. - Yalnız çox zaman insanlar arasında belə bir sual ortaya çıxır.Həyat bizə öz içində yer ayırırsa,bizi sevirsə bəs niyə müharibələr baş verir? -Bəs niyə ac qalıb,səfil günündə yaşıyanlara baxıb öz səmtini eyniliklə idarə edir?\n- Suala,sualla cavab verək:Bunları həyatmı edir? -Yox! Bunları biz özümüz edirik. Həyat yararlana biləcəyimiz hər bir qida ilə təmin edilib. Sadəcə günah bizdədir. Bəli,biz isanlarda! Çünki,hər kəsə eyni pay düşmür,əsasən ürəkləri təmiz olanlar və vicdanlı kəslər həyatdan biganə qalır. Və həyata,üsyan etməyib,Allaha sığınırlar,hər anında.Lakin\nhər nə qədərdə olsa yenə bir mənfi cəhətləri vardır...\n- Özlərini,hər kəs kimi bilmək. Və sonunda böyük təəssüflərlə qarşı-qarşı qalmaq... Və xahiş edirəm, heç vaxt"Vəfasız həyat"-deyə və ona bənzər kimi cümlələr ifadə etməyin.Çünki həyat heç bir zaman vəfasız olmayıb. O sizə\ngetmənizi məcbur etmir,siz özünüz gedirsiz.Əslində vəfasız olan sizlərsiniz. Siz olsanızda,olmasanızda həyat davam edəcək. Acı gerçəklikdə budur elə. Yəni yazılan qisməti həyata bağlamayın,o Tanrının\nqanunudur.Biz bu həyatdan köçməklə ölmürük,əslində həyata gəlmiş oluruq. Bura,yəni yer kürəsi, sadəcə sınaq üçün ayırılmış kiçik bir kürəcikdir,başqa heçnə.\nHəyat sizi bu dirlikdə\nÖz içində yaşadırsa\nDünyaya vəfasız demə!\n- Süleyman Əliyev loading... Fialka\nibrətamiz hekayədir.nəticə cixarmaq və hər seyi qismətə baglamamaq lazımdır\n7 may 2016 02:12\ninsanlarin elediyi kotulukleri heyatin boynuna atmaqda bizinsanlarin tesellisi olub\n6 may 2016 23:22\nçox maraqli ve ibretamiz yazilardi\n6 may 2016 22:38\n# 6 -__MOONLIGHT__-\nCox gozel ve ibretamiz yazilib..cox uzunca sozler yazardim..heqiqeten heves yoxdu.. teshekkurler\n6 may 2016 21:38\n# 5 Həyat paylaşdığca gözəl=))) lale.veliyeva19\nÇox gözəl və ibrətamiz hekayədir insanlar həyata pisliklər etməsə həyat gözəl və əsl yaşanacaq bir vəziyyətə dönərdi\n6 may 2016 20:22\nÇox gözəl sözlərdi ama həyatda haqsızlıqlarda çox olur.Yaxşının qarşısına pis,pisin qarşısına elə yaxşı insan çıxırki.\n6 may 2016 19:35\n# 3 Hamınız insan bədəninə həbs olubmuş bir kəpənəyik..Əlbət bir gün qanadlarımızı açarıq.. Tomris Müslümova\n# 2 ★Mən bilirəm səndən necə qisas alacağımı!Sənə ərə gələcəm çürüdəcəm səni! heyatim_menim\ncox gozel yazidi/yaznani ALLAh qollarina quvvet versin.paylasan xanimiza da tesekkur edirem.her bir setir tamaile duzdu ne edirikse biz insanlar edirik ozmuze sadece kimise gunahkar cixartmaq isdeyirik bu olanlardan dolayi ona gorede heyat vefasiz deyirik. eslin de vefaszi biz bendelerik.Cunki biz hemise ALLAHa pis gunde el acib dua edirik.halbu ki her zaman elmizi acib bizi Yaradana dua etmeliyik her animiz her gunumuz ucun/cunki ALLAH bendeleri ucun her zaman en yaxsisin edir sadece bende bunu derk etmelidi bezen gec olur amma yene de basa dusmek hec vaxt gec deyil/Yaradanimiz her zaman bendesi ucun oz qapisini acir/teki bende bunu bilsin/ALLAHimiz her zaman sukur edib yasamaliyiq.\n6 may 2016 18:47


Rusiyada bu saytlar “xarici agent” sayılacaq – Deputatlar səs verdi – Yenicag.Az\nAna Səhifə Dünya Rusiyada bu saytlar “xarici agent” sayılacaq – Deputatlar səs verdi\nRusiyada bu saytlar "xarici agent" sayılacaq - Deputatlar səs verdi\nYeni Çağ Media Qrupu – Noyabr 15, 2017 - 13:03\nRusiya Dövlət Duması əcnəbi medianın “xarici agent” kimi tanınmasına icazə verən qanuna düzəlişləri qəbul edib.\nYenicag.az APA-ya istinadən xəbər verir ki, bu gün Dövlət Dumasının keçirilən iclasında qanuna düzəlişlər ikinci oxunuşda qəbul olunub.\nYeni qanun layihəsinə görə, xaricdən maliyyələşən əcnəbi KİV Rusiyada “xarici agent” kimi tanına bilər. Düzəlişlər Rusiyada qadağan olunmuş saytların məhkəmə qərarı olmadan bloklanmasına dair qanun layihəsinə də şamil olunacaq.\nQanun layihəsinin müəllifləri Dumanın spikeri Vyaçeslav Volodin, Dumanın dörd fraksiyasının liderləri və parlamentin bir sıra komitə sədrləridir. Qanun layihəsində konkret nəşrlərdən və ya telekanallardan söhbət getmir. Əcnəbi KİV-in “xarici agent” kimi tanınması haqqında qərarı Rusiya Ədliyyə Nazirliyi qəbul edəcək.\nDumanın vitse-spikeri Pyotr Tolstoy səsvermədən öncə bu düzəlişlərin ABŞ-ın “Rossia Today” kanalının “xarici agent” kimi qeydiyyata alınması tələbinə cavab tədbiri olduğunu xatırladıb. Onun fikrincə, yeni qanun layihəsi söz azadlığına heç bir təsir göstərməyəcək.\nqanun, Rusiya, xarici agent,


Paşinyana qarşı sui-qəsd cəhdi olub\nErmənistanda Baş nazir Nikol Paşinyana qarşı sui-qəsd cəhdinin qarşısı alınıb.\nAPA "RİA Novosti"yə istinadən xəbər verir ki, bu barədə ölkənin Milli Təhlükəsizlik Xidməti məlumat yayıb.\n"Ermənistan Respublikasının Milli Təhlükəsizlik Xidməti bir qrup şəxs tərəfindən Ermənistan Respublikasında hakimiyyəti ələ keçirmək məqsədi ilə qanunsuz olaraq silah, sursat və partlayıcı maddə əldə etmə və saxlama halları müəyyən edib", - məlumatda belə deyilir.\nBildirilir ki, dövlətin daxili və xarici siyasəti ilə razılaşmayan həmin şəxslər hökumət başçısını öldürərək hakimiyyəti ələ keçirmək niyyətində olublar.\nQeyd edək ki, bundan bir qədər əvvəl Milli Təhlükəsizlik Xidmətinin sabiq rəisi və müxalif "Vətən" partiyasının lideri Artur Vanetsyan, parlamentin keçmiş deputatı və Ermənistan Respublika Partiyası fraksiyasının keçmiş rəhbəri Vaqram Baqdasaryan, Ermənistan İnqilab Federasiyasının üzvü A.A., həmçinin Sisian könüllü dəstəsinin komandiri A.M. hökumət başçısına qarşı sui-qəsd hazırlamaqda və dövlət çevrilişinə cəhddə şübhəli bilinərək saxlanılıblar.